سه‌رۆك و شه‌ش كتێب و شازده ڕۆژ\nئۆباما ئه‌م هاوینه چی ده‌خوێنێته‌وه؟\nچه‌ند ڕۆژێك به‌ر له ئێستا، كۆشكی سپی لیستی خوێندنه‌وه سه‌رۆك ئۆبامای بڵاوكرده‌وه. له ماوه‌ی ١٦ ڕۆژی پشوی هاوینه‌ی ئه‌م ساڵی كه له باغی مارثا به‌سه‌ری ده‌بات، سه‌رۆك ئۆباما ٦ كتێبی داناوه بۆ خوێندنه‌وه كه كۆی ژماره‌ی لاپه‌ڕه‌كانی ئه‌و كتێبانه ده‌كاته ٢٧٢٥ لاپه‌ڕه. ئه‌و كتێبانه كه بریاره بیانخوێنێته‌وه، ئه‌مانه‌ن:\n· "All That Is" ؛ نوسینی جه‌یمس سۆڵته‌ر.\n· "All The Light We Cannot See" ؛ نوسینی ئانثۆنی دۆیر، كه خه‌ڵاتی په‌ڵتیزاری بۆ ئه‌و ڕۆمانه‌ی وه‌رگرت.\n· "The Sixth Extinction" ؛ نوسینی ئیلیزابێث كۆڵبێر، كه ئه‌میش خه‌ڵاتی په‌ڵتیزاری ئه‌مساڵی پێ به‌خشرا.\n· "The Lowland" ؛ نوسینی جه‌مپا لاهیری.\n· "Between The World and Me" ؛ نوسینی تا-نێهیسی كۆۆتس.\n· "Washington: A Life" ؛ نوسینی ڕۆن چێرناو.\nPosted by Pashew Majeed at 8:45:00 am No comments:\nتاقیكردنه‌وه‌ی به ستانداردكراو و له به‌ها خستنی په‌روه‌رده\nچی ڕوویدا له ئه‌تلانتا، جۆرجیا؟\nهه‌ندێ له مامۆستایانی هه‌ندێ له قوتابخانه گشتیه‌كانی شاری ئه‌تلانتا له ویلایه‌تی جۆرجیا به ئامانجی یارمه‌تیدانی خوێندكاران و به‌رزكردنه‌وه‌ی ئاستی فێرگه، قۆپیه‌یان له تاقیكردنه‌وه‌كان كردبو. یا ئه‌وه‌تا وه‌ڵامه‌كانیان بۆ خوێندكاره‌كانیان گۆڕیبو، یا وه‌ڵامیان به فێرخوازان دابو. هه‌ربۆیه، دوای چه‌ندین دانیشتنی دادگا و لێكۆڵینه‌وه، ته‌واوی ئه‌و په‌روه‌رده‌كار و مامۆستایانه ئازاد كران، غه‌یری 11یان نه‌بێ. كه له هه‌فته‌ی ڕابردو به تۆمه‌تی تاوانی گه‌له‌كۆمه‌ك و ڕێكخراو، به 20 ساڵ زیندانی حوكم دران.\nپێوه‌ری هه‌ڵسه‌نگاندنی مامۆستای سه‌ركه‌وتوو و قوتابخانه‌ی سه‌ركه‌وتو پابه‌نده به ئه‌نجامی ئه‌و تاقیكردنه‌وه به ستانداركراوانه‌ی كه قوتابخانه ئه‌نجامی ده‌دات. ئه‌و تاقیكردنه‌وانه‌ش له‌لایه‌ن به‌شی په‌روه‌رده ویلایه‌ته‌وه داده‌نرێن و ده‌نوسرێنه‌وه. واته مامۆستا و قوتابخانه ڕۆڵیان له دانانی پرسیار و تاقیكردنه‌وه‌كان نیه. ئه‌و مامۆستا و په‌روه‌رده‌كارانه‌ش به نیازی به‌رزكردنه‌وه ئاستی قوتابخانه و مامۆستا، ئه‌و كاری قۆپیه‌كردنه‌یان ئه‌نجامداوه. كه به گه‌وره‌ترین ئابڕوچون به قۆپیه‌كردن له مێژووی ئه‌مریكا له قه‌ڵه‌م ده‌درێ.\nبه‌ڵام پرسیار ئه‌وه‌یه،\nئایا زیندانی كردنی ئه‌و په‌روه‌رده‌كارانه كارێكی دروسته؟\nئایا سزای تاوانی وا، 20 ساڵ حوكمی زیندانیه؟\nئایا په‌روه‌رده‌كاره‌كان قوربانی سیاسه‌تێكی ته‌ڵه‌یی نین؟\nئایا سزادانه‌كه ته‌نها و ته‌نها په‌یوه‌سته به قۆپیه‌كردنه‌كه‌وه؟\nئێمه ده‌زانین كه ئه‌وه‌ی ئه‌و مامۆستایانه ئه‌نجامیان داوه كارێكی هه‌ڵه و نائه‌خلاقیه، نوقته. به‌ڵام، له كوێ ئه‌وه ئه‌خلاقیه كه من بێ ئه‌وه‌ی هیچ حیسابێكم بۆ توانست و لێهاتویی و كارامه‌یی تۆ كردبێ، پێوه‌رێك یا چه‌ند پێوه‌رێكم بۆ هه‌ڵسه‌نگاندنی تۆ دانابێ و بێم له‌سه‌ر هه‌مان پێوه‌ر سزات بده‌م؟ ته‌ڵه‌كه ئا لێره‌یه!\nهه‌ر سزادانیان به‌و شێوه‌یه شتێكه جێی باوه‌ڕ نیه. هه‌روه‌كو جه‌نك ئۆیگور ده‌ڵێ، ده‌ركردنیان له پیشه‌ی مامۆستایه‌تی شتێك ئاسایی و مه‌عقوڵه، به‌ڵام هه‌ر ده‌ستگیركردنیان (چ جای مه‌حكه‌مه كردنیان) شتێكی له عه‌قڵ به‌ده‌ره.\nقۆپیه‌كردنی له‌و شێوه‌یه، له چه‌ند ویلایه‌تێكی تری ئه‌مریكا ڕوویداوه، كه‌چی ئه‌مان ده‌ستگیركردن و مه‌حكه‌مه كردنیان هه‌رگیز نه‌بینیوه. به پێی ڕاپۆرتێكی گاردیان له 40 ویلایه‌تی تر قوپیه و ڕووداوی هاوشێوه هه‌بوه!\nله‌و 11 مامۆستایه‌ی كه به 20 ساڵ زیندانی حوكم دران، هه‌ر 11یان ڕه‌شپێستن. كۆی ئه‌وانه‌ی كه له‌و قۆپیه‌كردنه تێوه‌گلابون، مامۆستا سپی پێستیشی تێدابون،\nئه‌ی، ئایا ئه‌وانیش به 20 ساڵ زیندانی حوكم دران؟\nبۆ زانیاری زیاتر، ئه‌و سه‌رچاوانه بخوێنه‌وه\nPosted by Pashew Majeed at 8:57:00 pm No comments:\nهه‌فته‌ی كتێبی قه‌ده‌غه‌كراو\nبۆنه‌یه‌كی ساڵانه‌یه له دوا هه‌فته‌ی مانگی سێپتێمبه‌ری هه‌مو ساڵێ له وڵاتی ئه‌مریكا ئه‌گێردرێ، كه تیایدا نوسه‌ر و خوێنه‌ر و كتێبفرۆش و په‌خشكار و بڵاوكار و *كتێبخانه‌وانه‌كان هۆشیاری له‌باره‌ی ئازادی خوێندنه‌وه و بیركردنه‌وه بڵاوئه‌كه‌نه‌وه و ئاهه‌نگی ڕاجیایی و جیاوازیه‌كان ئه‌گێڕن. له‌م بۆنه زیاتر جه‌خت له‌سه‌ر ئه‌وه ئه‌كرێته‌وه كه ئه‌و كتێبانه‌ی قه‌ده‌غه‌كراون و سانسۆریان له‌سه‌ر دانراوه، ده‌ستكه‌وتن و به‌ده‌ستهێنانیان ئاسان بكرێ بۆ هه‌ر كه‌سێ ئه‌یه‌وێ بیانخوێنێته‌وه و ئازادی ڕاده‌ربرین و ده‌ستكه‌وتنی زانیاری زه‌ق ئه‌كرێته‌وه. مافی ئازادی خوێندنه‌وه و هه‌ڵبژاردن هه‌ڵقوڵاوی ده‌ستوری ووڵاتی ئه‌مریكایه و له‌وێ ئاماژه‌ی پێدراوه. بیرۆكه‌ی ئه‌و یادكردنه‌وه‌یه بۆ (جودیث كڕه‌گ)ی *كتێبخانه‌وانی چالاكوان ئه‌گه‌ڕێته‌وه كه له ساڵی 1982 دا بۆ یه‌كه‌م جار دوا هه‌فته‌ی مانگی سێپێتمبه‌ری هه‌مو ساڵێ بۆ ئه‌و بۆنه‌یه دیاری كرا. به گوێره‌ی كۆمه‌ڵه‌ی كتێبخانه‌ی ئه‌مریكی، له‌و ساڵه‌وه واته له ساڵی 1982وه تاوه‌كو ئێستا ١١،٣٠٠ (یازده‌هه‌زار و سێ سه‌د) كتێب به‌رهه‌ڵستی كراون.\nئه‌مانه‌ی خواره‌وه لیستی ئه‌و 10 ناونیشانه‌ن كه له‌ساڵی 2013 جا قه‌ده‌غه كراون.\n.... زیاتر بخوێنه‌وه\nPosted by Pashew Majeed at 3:44:00 pm No comments:\nچۆن خوێندنه‌وه بكه‌ینه به‌شێكی دانه‌بڕاوی ژیانمان؟\nده‌بێ له‌هه‌موولایه‌نه‌كانی ژیانه‌وه جوانی كتێب و ته‌شویقی خوێندنه‌وه هه‌ڵوه‌رێ\nمامۆستا ده‌بێ خوێنه‌رێكی باش بێ و به‌كردار نیشان بدات كه خوێنه‌ره. له به‌شی خوێندنه‌وه‌ی هه‌ر وانه‌یه‌كی زانسته مرۆڤایه‌تیه‌كان بابه‌تێك له‌سه‌ر گرنگی خوێندنه‌وه دابنرێت. قوتابخانه كتێبخانه‌ی باشی هه‌بێت و چالاكی قوتابخانه له‌ناو كتێبخانه بكرێت و قوتابیان ببرێن بۆ كتێبخانه‌ی گشتی شار و ناوچه‌كه. هه‌وڵبدرێت دیاری سه‌ركه‌وتنی قوتابی كتێب بێت.\nدایك و باوك (كۆمه‌ڵایه‌تی)\nدایك و باوك به‌رپرسیارن به‌رامبه‌ر نه‌خوێنده‌واری و هاورێینه‌بونی منداڵیان له‌گه‌ڵ كتێب و خوێندنه‌وه، به‌ڵام له‌م بابه‌ته ڕێكخراوی كۆمه‌ڵگه مه‌ده‌نیه‌كانیش ئه‌ركیان ده‌كه‌وێته سه‌ر چونكه زۆربه‌ی كات دایك و باوكان نه‌خوێنده‌وارن و نازانن. بۆیه ڕێكخراوه‌كان ده‌توانن پلان و پڕۆژه‌یان بخه‌نه كار بۆ پێدان و بڵاوكردنه‌وه‌ی ڕۆشنبیری گشتی بۆ دایك و باوك و به‌خێوكاری قوتابی و منالانمان. ڕێكخراوه‌كانی كۆمه‌ڵگه‌ی مه‌ده‌نی به‌رپرسیاریه‌تی گه‌وره‌یان له‌سه‌ر شانه له‌م بواره، ئه‌ركی ئه‌وانه گه‌نجان به‌ره‌و كتێب و خوێندنه‌وه كه‌مه‌ندكێش بكه‌ن.\nPosted by Pashew Majeed at 5:36:00 am No comments:\nمێژووی سوتاندنی كتێـــب - په‌شێو مه‌جید from Pashew Majeed\nPosted by Pashew Majeed at 5:52:00 pm No comments:\nTo Be Happy, Is To Be Educated\nA reading response to Happiness and Education by Nell Noddings\nBy: Pashew Majeed\nTo Zhila Xan, with the hope of an education filled with happiness and felicity\nA moment ago* after a long time waiting, my friend Sangar texted me saying that her daughter Zhila is just born. For a moment I couldn’t believe what was going under my eyes reading those few words in the text, I was so happy and that undefinable feeling was too strong for tears couldn’t bear it and gave themselves up to drop. For a moment I was still under the impression and then I called the brand-new father to know what was happening there. This was surprisingly interesting as I had just finished reading Happiness and education by Nell Noddings wondering what is it there making me feel so badly happy for another one’s happiness? Despite there being several reasons as a personal explanation to it but I instantly recalled the quote Noddings made in her book saying that “our own happiness cannot be complete if people around us are unhappy” (2003, p.222).\nPosted by Pashew Majeed at 6:59:00 pm No comments:\nReading Response By Pashew Majeed\n“Education either functions as an instrument which is used to facilitate integration of the younger generation into the logic of the present system and bring about conformity or it becomes the practice of freedom, the means by which men and women deal critically and creatively with reality and discover how to participate in the transformation of their world” (Freire, 2000, p.34). Freire begins his chapter four by quoting from Lenin remarking “Without a revolutionary theory there can be no revolutionary movement” (2000, p.125), and here I can begin by saying that the Pedagogy of The Oppressed is a revolutionary book in its entirety. A revolution of praxis, of practice and theory altogether, of reflection and action, for one alone can never complete the full dimension of a liberating revolution. In his approach of emancipatory education, he develops the idea that education can be an act of liberation and freedom, which it suggests that the present education is not, but rather an act of domination and repression. It can clearly be seen in the above quote by him in which he says that the present logic, the present way of living and life is the one that represses, oppresses and dominates, and inwardly this practice is repeatedly in action that there would be no hope for the oppressed get liberated and be free, if they do not try to wake up their consciousness and be critical of the situation in which they are put in. This action is a process called education which it should function that way, for education is and should be the practice of freedom not the practice of repression, of liberation not oppression and of transformation not an act of marginalization and domination. For Freire this is an approach named Problem-posing Education while the former which would its antonym is Banking Education.\nRead the rest in The Kurdistan Tribune website. The link http://kurdistantribune.com/2014/pedagogy-of-oppressed-by-paulo-freire/\nPosted by Pashew Majeed at 12:24:00 pm No comments:\nMy Reflection on Lisa Delpit's Book - Pashew Nuri\nThe influences language and color have on our life and the changes it makes is just unbelievable. Most of us has been pre-judged by the way we look and speak on daily basis. By the look I do not solely mean color but the appearance of you face as well. I have enough living personal examples in the regard of language influences. Those cultural misinterpretations which led and leads to misunderstanding and the aftermath is a cultural clash. Educationally speaking, the aftermath will be a culturally and epistemologically illiterate being, as we can see every day in our life. Language and look differences affect educational process, it slows it down and makes us constantly busy with it and remember the quality education necessary.\nPosted by Pashew Majeed at 10:10:00 am No comments:\nInventions of Teaching: A Genealogy By: Brent Davis\nReflection by: Pashew Majeed\nAn un-putdown-able book, but I was obliged to put it down time to time. Making me think of the ideas and views to look them up, sometimes stumbled but I was obliged again not to stop. The idea that teaching is not a profession to provide the teacher a provision to live was always in my mind that it’s a false assumption, because what is the purpose of learning if this is the case for teaching? The meaning of teaching and learning is a must for every teacher and learner to understand, which doesn’t mean they have to understand it as I understand it but rather their own understanding of it almost underscores the entire course of what Brent Davis says the book.\nReading this book gave me a flashback to the rest of the books I read in this semester, when I finished I said to myself “well, there was not a bi\nPosted by Pashew Majeed at 8:13:00 pm 2 comments:\nThe End of Education – A Reading Response\nPashew M. Nuri\nPashew's Goodread account: https://www.goodreads.com/pashewmajeed\nThere should lay a problem to which a book or a writing is a solution for. No one can deny on the fact that as long as education is dealing with human beings there will be problems, in a way I sometimes define educators as problem solvers, as they are constantly dealing with problems within the bounds of school buildings. The End of Education might stand to answer some questions of the\nschool problems as Postman sees them two dimensional. One is the engineering side of it, that is the means by which young people acquire an education. The other one is the metaphysical that is the underlying purpose or mission or the end of education. Postman believes that primary focus is mostly on the engineering aspect of the education today, while very little attention is paid to the metaphysics of schooling. He says "without a transcendent and honorable purpose schooling must reach its finish, and the sooner we are done with it, the better." (p - x-xi).\nPosted by Pashew Majeed at 8:08:00 am No comments:\nThe Mindful Teacher : A review\nThe Mindful Teacher is another alert to what a heart dwelling profession teaching is. It is a reminder of what a highly important job and a heavy responsibility, a burdensome, on the shoulders of teachers especially and educators generally.\nThe book suggests a new method to overcome the obstacles a teacher faces on daily bases while teaching in the classroom, dealing with other colleagues and things related to administration in the school. It is stating that if you are Mindful, it is highly possible for you to be more successful in your career. Being a Mindful Teacher basically means to overcome Alienated Teaching.\nPosted by Pashew Majeed at 7:47:00 am No comments:\nPhilosophies of Education in My Eyes\nReality looks different for anyone. Every single individual sees reality\nin a way s/he thinks this the thing called what is right. But when it comes to talk about education and school, no way there should be many methods to evaluate the reality one holds if it is to be put into the heads of the kids. I think we can’t decide on the future of a kid based on a theory, a philosophy or an idea, as long as life\nPosted by Pashew Majeed at 11:14:00 am No comments:\nإبن طوفه‌یل (1106 – 1185)\nخه‌ڵکی ئه‌نده‌لوسیا (ئیسپانیا)یه... دکتۆر و بیریار بوه ... وه‌کو دکتۆر له غه‌رناته ئیشی کردووه... وه‌کو نامه‌نوسی خه‌ه‌زێنه بۆ پارێزگار ئیشی کردووه ... نوسینه‌کانی فه‌یله‌سوفه کۆنه‌کانی یۆنانی خوێندۆته‌وه ... فه‌لسه‌فه‌ی ئیشراقی په‌یڕه‌و کردوه که سوهره‌وه‌ردی (شێخی ئیشراق) دانه‌ری بووه.\nبه بۆچونی ئه‌م بیریاره (إبن طوفه‌یل)، مرۆڤ ده‌توانێ به عه‌قڵی خودا بدۆزێته‌وه. له کاتێکدا وه‌حی و عه‌قڵیش ڕێبازێکی به‌ده‌ستهێنانی مه‌عریفه‌یه. بۆ ئه‌وه‌ی ئه‌و بیرکه‌یه‌ی بسه‌ملێنێ، ڕۆمانێکی فه‌لسه‌فی نوسی به‌ناوی (حه‌ی بن یقظان). حی نا وی مناڵێکی ساوای بچوکه که تاک و ته‌نیا له دورگه‌یه‌ک دایه. گه‌وره ده‌بێ و ده‌وروبه‌ری لێکجیا ده‌کاته‌وه و له کۆتایی خودا ده‌دۆزێته‌وه.\nحه‌ی بن یقضان\nPosted by Pashew Majeed at 3:39:00 pm No comments:\nچۆن كه‌سێ ده‌بێته مرۆڤ\nڕۆژێ له حه‌كیمێكیان پرسی، چۆن ده‌بین به مرۆڤ؟\nئه‌ویش له وه‌ڵامدا ووتی به سێ هه‌نگاو\nووتیان: ئه‌و هه‌نگاوان چی؟\nPosted by Pashew Majeed at 3:24:00 pm No comments:\nوه‌رگێڕانی: په‌شێو مه‌جید\nله گۆڕه‌پانێكی شاری ئه‌یسنا، ئه‌و كاته‌ی كه گفتوگۆیه‌كی گرنگ و گه‌رم له گۆڕێدابوو و هه‌ركه‌سه و به‌ده‌م قسه و تاووتوێ كردنی خۆیه‌وه بوو بۆ ئه‌وی تر، (دیمۆسین)ی فه‌یله‌سوف ده‌چێته سه‌ر سه‌كۆیه‌كه بۆ ئه‌وه‌ی بدوێ به‌ڵام هه‌موان له گفتوگۆی خۆیان به‌رده‌وام ده‌بن و گوێ بۆ فه‌یله‌سوفه‌كه ناگرن. (دیمۆسین)ی فه‌یله‌سوفیش ده‌ڵێ ( ته‌نها چیرۆكێكتان بۆ ئه‌گێرمه‌وه و پاشان ده‌چمه‌وه خواره‌وه). ئینحا ده‌ست ده‌كات به گێڕانه‌وه‌ی چیڕۆكه‌كه:\nPosted by Pashew Majeed at 5:47:00 am No comments:\nبزاوتی گوله‌ن چیه؟\nبزاوتی گوله‌ن كه به‌ناوه‌كانی (بزاوتی خزمه‌ت) و (بزاوتی خۆبه‌خشان)یش ناوی ده‌ركردووه، دیارده‌یه‌كی كۆمه‌ڵایه‌تی هاوچه‌رخه، تۆڕێكی جیهانی كه‌سانی خۆبه‌خش له ڕۆشنبیر و مامۆستا و قوتابی و بازرگان (بزنس مان) ه ، كه ئه‌مانه خۆیان به هه‌وادار و شوێنكه‌وته‌ی زانا و كه‌سایه‌تی توركی دیاری ئیسلامی جیهانی (محمد فتح لله گوله‌ن) ده‌ناسێنن. ئه‌مان به بیرۆكه و فه‌لسه‌فه‌ی ئه‌م پیاوه سه‌رسام بوینه و خۆیان\nPosted by Pashew Majeed at 1:02:00 pm No comments:\nFalling Apart With A book Will Deepen Our Loneliness\nبون به مرۆڤ، واتا چی؟؟\nكراسێك بپۆشه ، ئاوێنه شه‌رمه‌زار كات\nكتێب و خوێندنه‌وه\n@PashewMjeed. Simple theme. Powered by Blogger.


هەڤاڵ ئەبوبەكر: هەوڵدەدەین بەنزینی هەرزان لە بەنزینخانەكان دابەش بكرێت - تۆڕی میدیایی خەڵک\nپارێزگاری سلێمانی ڕایدەگەیەنێت، تا ئەوكاتەی سوتەمەنی لەدەستی پارێزگاكان بوو، لە چوار ساڵی ڕابردوودا كواڵیەتیەكەیمان پاراستووە و نرخەكەشی بەردەوام ڕوو لەداشكاندن بووە.\nهەڤاڵ ئەبوبەكر پارێزگاری سلێمانی بە دەنگی ئەمریكای ڕاگەیاند، حكومەتی خۆجێی سلێمانی مافی دابینكردنی سووتەمەنی نییە، ئەوكاتەی دەسەڵاتەكان لای ئێمە بوون تا 9-2-2021 لە چوار ساڵی ڕابردوودا كواڵیەتیەكەیمان پاراستووە و نرخەكەشی بەردەوام ڕوو لەداشكاندن بووە چ قەبارەی خستنەڕوو بۆ بازاڕ قەبارەی پێویست بووە كە پارێزگاكەمان پێویستی پێیەتی، لەدوای ئەوەوە بڕیاری كە دەرچووە كە ئەم ڕەسیدەی كە بازرگانەكان سوتەمەنی پێ داخل دەكەن چووەتەوە وەزارەتی سامانە سروشتیەكان.\nوتیشی”هۆكارەكان بۆ بەرزبوونەوەی نرخی بەنزین زۆرن، بەڵام هەركەسێك دەستپێشخەری هەیە بۆئەوەی نرخی بەنزین دابەزێنێت بەمەرجێك كواڵتیەكەی بپارێزێت و بەڕێگەی ڕێگەپێدراوی خۆی بیگەیەنێتە هاووڵاتیان سوپاسی دەكەین و دەستخۆشی لێدەكەین، ئەوەی لە ڕابردووشدا بووە ئێمە سوپاسی ئەو بەڕێزانە دەكەین كە ئەو دەستپێشخەریەیان كردووە، داوای ئێمە لەوان تەنها ئەوەیە كە كوالێتیەكەی وەكو هەموو بەنزینێكی تر دەبێت بەپێی مەرجەكانی وەزارەتی سامانە سروشتیەكان بێت كە مەرجی ڕێگەپێدراوە لە عێراقدا، دووەمشیان باشتروایە لە بەنزینخانەدا ئەم خزمەتگوزارییە پێشكەش بكرێت بۆئەوەی لەڕووی ئاگركەوتنەوە و سەلامەتی و پاراستنی گیانی شۆفێرەكان و سەرنشینان و ئەو شوێنەشی كارەكەی لێدەكرێت پارێزراو بێت.”\nڕوونیشیكردەوە، نەوەی نوێ لە دابینكردنی بەنزین بە نرخی هەرزانتر كاری كوالێتی بۆ كراوە و لەڕووی شوێنەكەشەوە لەگەڵ چ بەنزینخانەیەك ڕێكدەكەون ئێمە هانی بەنزینخانەكانمان داوە كە هاوكار و هەماهەنگیان بن، بەلای ئێمەوە گرنگە ئەگەر لیترێك بەنزینیش بووە بە نرخێكی گونجاو بگات بەدەستی هاوڵاتییان، بۆیە ئێمە بەهیچ جۆرێك ڕێگر نابین لەمەسەلەی نرخدا، ئەوەی بەلای ئێمەوە گرنگە كوالێتی و سەلامەتیە، باقیەكەی تری دەكەوێتە سەر ئەو لایەنەی دابینی دەكات پێویست دەكات لە شوێنێك ئەم خزمەتگوزارییە پێشكەش بكات كە دواجار خوانەكردە گرفتی لێنەكەوێتەوە.\nفڕۆكە جەنگییەكانی ئەمریكا حەشدی شەعبیان بۆردومانكرد\nحەشدی شەعبی جەنگی كراوەی لەگەڵ ئەمریكا راگەیاند


هەڵمەتی “با داگیرکاریی تێکبشکێنین کوردستان بپارێزین” لە باشوری کوردستان ڕاگەیەندرا – کوردی – RojNews.News\nهەڵمەتی “با داگیرکاریی تێکبشکێنین کوردستان بپارێزین” لە باشوری کوردستان ڕاگەیەندرا\n15/09/2020 - 7:15:06 pm\n“با داگیركاریی تێكبشكێنین، كوردستان بپارێزین”\nله‌دۆخی ئێستادا؛ كوردستان و خۆرهه‌ڵاتی ناوین بوونه‌ته گۆڕه‌پانی جه‌نگی سێیه‌می جیهانی. ئه‌م جه‌نگه له بنچینه‌دا جه‌نگی سه‌رله‌نوێ به‌شكردن و دابه‌شكردنه‌وه‌ی كوردستان و ناوچه‌كه‌یه، جه‌نگی هه‌ژموونگه‌راییه. له‌لایه‌كه‌وه رژێمه قه‌واره‌پارێز و داگیركاره‌كانی كوردستان له‌پێناو مانه‌وه‌ی خۆیاندا، پێداگری خۆیان له‌سه‌ر نكۆڵی و قڕكردن و توانه‌وه‌ی گه‌لی كورد ده‌كه‌ن و له‌هه‌وڵی شكاندنی ئیراده‌ی گه‌لانی تر دان، له‌سه‌رووی هه‌مووشیانه‌وه رژێمی فاشیستی توركیا له‌سه‌ر خوێنی كورد و گه‌لانی ناوچه‌كه ده‌یه‌وێت ئیمپراتۆرییه‌تێكی فراوانخواز و سته‌مكار دابمه‌زرێنێت، هه‌ڵمه‌تی داگیركاری توركیا بۆ باشووری كوردستان به‌شێكی ئه‌و ستراتیژه داگیركارییه‌یه و تا ئێستاش به چڕی به‌رده‌وامه. له‌لایه‌كی دیكه‌وه ده‌وڵه‌تانی ئه‌مریكا، روسیا، چین و ئه‌وروپاش كوردستان و ناوچه‌كه‌یان كردۆته چه‌قی ململانێیه‌كانیان و هه‌ریه‌كه‌یان له‌هه‌وڵی به‌شكردن و دابه‌شكردنه‌وه‌ی كوردستان و ناوچه‌كه‌ن، له‌م پێناوه‌شدا هه‌م خۆیان و هه‌م هێزه وابه‌سته‌كانیان كوردستان و ناوچه‌كه‌یان كردۆته گۆڕه‌پانێكی خوێناوی شه‌ڕی هه‌ژموونگه‌رایی، بێ ئه‌وه‌ی هیچ پڕۆژه‌یه‌كیان بۆ به‌رژه‌وه‌ندی گه‌لی كوردستان و گه‌لانی ناوچه‌كه پێبێت، له‌هه‌وڵی جێبه‌جێكردنی پڕۆژه ستراتیژییه‌كانیان دان.\nله‌لایه‌كی دیكه‌وه؛ ئه‌و پیلانگێڕییه نێوده‌وڵه‌تییه‌ی كه‌وا له 9ی ئۆكتۆبه‌ری 1998دا دژ به ته‌ڤگه‌ری ئازادی كوردستان ده‌ستیپێكرد و له 15ی شوباتی 1999دا به به‌دیلگرتنی رێبه‌ر ئاپۆ گه‌یشته ئاستی هه‌ره دژواری خۆی، ئه‌مڕۆ هه‌مان پیلانگێڕیی له‌میانه‌ی به‌رده‌وامی دان به زیندانیكردن و گۆشه‌گیركردنه‌وه سیسته‌مێكی نامرۆڤانه له ئیمڕاڵی به‌ڕێوه‌ده‌برێت.\nله‌به‌رامبه‌ر ئه‌وه‌دا بزووتنه‌وه‌ی ئازادی گه‌لی كوردستان، له‌چوارچێوه‌ی هێڵی سێیه‌مدا له‌به‌رامبه‌ر به هه‌ردوو هێڵی داگیركاریی و پاوانخوازییدا، له‌نێو به‌رخۆدانێكی مێژوویی دایه و به پڕۆژه‌یه‌كی دیموكراتی كه ئازادی، دادپه‌روه‌ری، ئاشتی و به‌یه‌كه‌وه‌ژیانی گه‌لی كورد و گه‌لان به بنچینه وه‌رده‌گرێت، بره‌و به تێكۆشانی ئازادیخوازانه‌ی خۆی ده‌دات.وه‌ك ده‌بینین؛ ده‌وڵه‌تانی داگیركاری كوردستان، به‌تایبه‌تی رژێمی فاشیستی توركیا، له‌گه‌ڵ ده‌وڵه‌تانی پاوانخوازی جیهانیدا، چه‌نده به‌یه‌كه‌وه له‌نێو ناكۆكی سیاسییش دابن، به‌ڵام له‌هه‌مانكاتدا له‌چوارچێوه‌ی چه‌ندین رێككه‌وتن و هاوپه‌یمانێتی ستراتیژییدا، دژ به به‌رژه‌وه‌ندی و ماف و ئازادییه‌كانی گه‌لی كوردستان و گه‌لانی تردا له‌نێو هه‌ماهه‌نگی و پیلانگێڕیی دان، هاوكاریی ئابووری، سیاسی، سه‌ربازی و ئه‌منی داگیركاران ده‌كه‌ن.\nسه‌ره‌ڕای هه‌موو ئه‌و مه‌ترسی و پیلانگێڕییانه‌ی دژ به گه‌لی كوردستان و بزووتنه‌وه ئازادیخوازه‌كه‌ی به‌ڕێوه ده‌چێت، ئه‌مڕۆ گه‌لێك ده‌رفه‌تی زێڕینیش بۆ سه‌ركه‌وتن و گه‌یشتن به ماف و ئازادیییه‌كانمان ره‌خساوه، گه‌لی كوردستان ئه‌مڕۆ له ته‌واوی كوردستاندا گه‌لێك ده‌ستكه‌وتی مێژوویی به‌ده‌ستهێناوه، به‌تایبه‌تی له باشووری كوردستاندا، كه ئه‌مڕۆ به‌هۆی داگیركاریی رژێمی توركیا و پیلانه شاراوه‌كانی ده‌وڵه‌تانی پاوانخوازدا كه‌وتۆته دۆخێكی زۆر مه‌ترسیداره‌وه. رژێمی داگیركاریی توركیا به ستراتیژێكیفراوانی ئابووری، سیاسی، كولتووری، سه‌ربازی و ئه‌منییه‌وه‌له‌هه‌وڵیداگیركارییته‌واوی باشووردایه. رژێمی توركیا له‌ماوه‌ی 29 ساڵی رابردوودا هه‌نگاو به‌هه‌نگاو ئه‌و داگیركارییه‌ی جێبه‌جێ كردووه، ئه‌مه‌شی به هاوكاریی راسته‌وخۆ و ناڕاسته‌وخۆی پارتی دیموكراتی كوردستانی ئێراق و چه‌ندین گڕووپ و لایه‌نی تر به‌ڕێوه‌ی بردووه. بۆیه ستراتیژی داگیركاریی توركیا بۆته مه‌ترسییه‌كی مه‌زن به‌سه‌ر ده‌ستكه‌وته مێژووییه‌كانی گه‌له‌كه‌مان له باشووری كوردستاندا، كه به‌رهه‌می ده‌یان ساڵ تێكۆشان و سه‌دان هه‌زار شه‌هید و خاپووربوونی هه‌زاران گوند و شار و شارۆچكه‌یه. ئه‌وه‌ی ئه‌و مه‌ترسی و هه‌ڕه‌شانه‌شی زیاتر كردووه ئه‌وه‌یه كه ئه‌مڕۆ پارتی دیموكراتی كوردستانی ئێراق له بازنه‌ی ستراتیژی داگیركاریی توركیادا ده‌خولێته‌وه و ته‌واو بۆته جێبه‌جێكاری ئه‌و ستراتیژه داگیركارییه. سه‌رانیپارتیدیموكراتیكوردستانیئێراقله‌م 29 ساڵه‌یرابردوودابه‌رده‌وام له‌خزمه‌تیسیاسه‌توستراتیژیرژێمیتوركیادابووه،ئه‌مڕۆشله‌رێگه‌یره‌شبگیرییوكوشتنوتۆقاندنه‌وه،هه‌رێمه‌كانیژێرده‌سه‌ڵاتیخۆیكردۆته‌زیندانێكیكوشنده‌ومۆڵگه‌یه‌كیداگیركاریی.\nبۆیه پێویسته گه‌له‌كه‌مان، له‌سه‌رووی هه‌موویانه‌وه، هه‌موو لایه‌نه سیاسییه وڵاتپارێز و دیموكراتیخوازه‌كان، ژنان و گه‌نجان، رۆشنبیران، زانایانی ئایینی، هۆز و خێڵ و گه‌ل و نه‌ته‌وه‌كانی كوردستان به هه‌ستیاری و به‌رپرسیارێتی نه‌ته‌وه‌یی و نیشتمانی و ئایینی و دیموكراتیییه‌وه هه‌ڕه‌شه و مه‌ترسیه‌كانی ستراتیژی داگیركاریی رژێمی فاشیستی توركیا ببینن و به‌یه‌كڕیزی و ده‌ست له‌ناو ده‌ست رووبه‌ڕووی ئه‌و داگیركارییه ببینه‌وه و تێكیبشكێنین و كوردستان بپارێزین. هه‌روه‌ك چۆن گه‌ریلا و شه‌ڕڤان و پێشمه‌رگه به‌یه‌كه‌وه به‌رگریان له كه‌ركوك، شه‌نگال، كۆبانێ و مه‌خموور كردووه، ئه‌وا ئه‌مڕۆ پێویسته به‌هه‌مان رۆحی نه‌ته‌وه‌ییه‌وه رووبه‌ڕووی داگیركاریی و مه‌ترسییه‌كان ببینه‌وه.\nلێره‌وه ئێمه وه‌ك “ده‌ستپێشخه‌ری دیموكراتی گه‌ل” كه كۆمه‌ڵێك رێكخراو و لایه‌نی سیاسی و مه‌ده‌نی و كه‌سێتی رۆشنبیری و ئایینی و كۆمه‌ڵایه‌تیین له‌م جاڕنامه‌یه به درووشمی “با داگیركاریی تێكبشكێنین، كوردستان بپارێزین” هه‌ڵمه‌تێكی مه‌زن راده‌گه‌یه‌نین. ئه‌م هه‌ڵمه‌ته‌ی ئێمه سه‌فه‌ربه‌رییه‌كی نیشتمانی و نه‌ته‌وه‌ییه، ستراتیژێكی به‌رگریی و به‌رخۆدانه دژ به داگیركاریی و بۆ پاراستنی كوردستان و ده‌سته‌كه‌وته‌كانی گه‌له‌كه‌مانه. مسۆگه‌ر ئه‌مه‌ش ته‌نیا به هیممه‌ت و به‌شداریی سه‌رجه‌م چین و توێژ و پێكهاته كۆمه‌ڵایه‌تیی و گه‌لان و ئه‌تنیكییه‌كانی كوردستان دێته‌دی. له‌م چوارچێوه‌یه‌دا ئێمه بانگه‌وازیی خۆمان ئاراسته‌ی سه‌رجه‌م گه‌له‌كه‌مان ده‌كه‌ین كه‌وا له‌م هه‌ڵمه‌ته مێژووییه‌دا به یه‌كڕیزیی و به‌رپرسیارێتییه‌وه به‌شدار ببن.\nژنان كه پێشه‌نگی شۆڕشی ئازادیین، به‌هۆی ئه‌قڵییه‌تی پیاوسالاریی داگیركاران و چینی ده‌سه‌ڵاتداری هه‌رێمه‌وه رووبه‌رووی زۆرترین كوشتن و توندوتیژیی و سته‌م و چه‌وسانه‌وه هاتوون، پێشه‌نگایه‌تی ئه‌و هه‌ڵمه‌ته ئازادیخوازییه ده‌كه‌ن، بۆیه بانگه‌وازی له سه‌رجه‌م ژنانی ئازارچه‌شتووده‌كه‌ین كه له‌ده‌وری ئه‌م هه‌ڵمه‌ته‌دا گردببنه‌وه و پێشه‌نگایه‌تی سه‌ركه‌وتنی بكه‌ن،ئه‌قڵییه‌تی پیاوسالاری كه له داگیركاری و خیانه‌تدا به‌رجه‌سته‌یه تێكبشكێنن و كوردستان كه دایكی گه‌له بپارێزن. هه‌روه‌ك چۆن هیچ شۆڕشێك بێ پێشه‌نگایه‌تی ژن سه‌رناكه‌وێت و مه‌حكومه به لادان و ژێركه‌وتن، ئه‌وا مسۆگه‌ر ئه‌م هه‌ڵمه‌ته‌ش دژ به داگیركاریی و ئه‌قڵییه‌تی ده‌سه‌ڵاتخوازیی به به پێشه‌نگایه‌تی ئێوه سه‌رده‌كه‌وێت.\nگه‌نجان كه پێشه‌نگی هه‌ر شۆڕشێكی سه‌ركه‌وتوون، رۆح و داینه‌مۆی شۆڕشگێڕیین، هه‌ر شۆڕشێك به گه‌نجان ده‌ستیپێكردبێت به‌گه‌نجانیش سه‌رده‌كه‌وێت، له رۆژی ئه‌مڕۆدا له‌چوارچێوه‌ی سیاسه‌تی شه‌ڕی تایبه‌تدا ناچاری كۆچبه‌ری و وڵات جێهێشتن، بێكاركردن و ئاڵووده‌بوون به مادده هۆشبه‌ره‌كان ده‌كرێن، زۆرترین قوربانی ده‌ستی داگیركاریی و ده‌سه‌ڵاتی پیرسالاریین، ئه‌وا له‌م هه‌ڵمه‌ته‌دا به رۆحی به‌رخۆدانی حه‌فتانین و شێلادزێ به‌شدار بن، توانست و ماته‌وزه‌ی خۆتان وه‌رچه‌رخێننه داینه‌مۆی گۆڕانكاریی و به‌جۆشه‌وه هه‌ر له بایكۆتكردنی كاڵا و هه‌مووشتێكی داگیركارانه‌وه بیگره تا ده‌گاته به‌شداریی ریزه‌كانی به‌رگری ره‌وا و سه‌نگه‌ره‌كانی به‌رخۆدان به‌شدارببن،به‌م شێوه‌یه‌داگیركاریی و ده‌سه‌ڵاتی وابه‌سته‌كار تێكبشێنن و وڵاته به‌پیت و فه‌ڕ و به‌هه‌شته جوانه‌كه‌تان، كوردستان بپارێزن.\nرۆشنبیرانی گه‌ل، له‌سه‌رووی هه‌موویانه‌وه، هونه‌رمه‌ندان، نووسه‌ران و رۆژنامه‌وانان، كه ویژدانی كۆمه‌ڵگه‌ن، پێوه‌ر و سه‌رچاوه‌ی هوشیاریین، كاریگه‌رترین توێژن بۆ رووبه‌ڕووبوونه‌وه‌ی كۆنه‌په‌رستی و داگیركاریی و سته‌مكاریی ده‌سه‌ڵاتداراندا، له‌ڕۆژی ئه‌مڕۆدا كه‌نارگیر و په‌رواێزخراون، له‌گه‌ڵ هه‌ر ده‌نگھه‌ڵبڕینێكدا سه‌ركوت ده‌كرێن و رووبه‌ڕووی زیندانی و كوشتن و تیرۆر ده‌بنه‌وه، ده‌بێت وه‌ك ئه‌قڵمه‌ندانی كۆمه‌ڵگه رۆڵی سه‌ره‌كی دژ به داگیركاریی و ئه‌قڵییه‌تی هه‌ژموونگه‌رایی، وابه‌سته‌بوون و خیانه‌ت بگێڕن و حه‌قیقه‌تی ئه‌و داگیركارییه كولتوورییه‌ی ئه‌مڕۆ له‌باشووردا به‌گه‌لێك شێوه به‌سه‌ر كولتوور و هونه‌ر و هزری كۆمه‌ڵگه‌دا سه‌پێنراوه، بۆ كۆمه‌ڵگه روونبكه‌نه‌وه و مه‌ترسییه‌كانی بخه‌نه‌ڕوو. بانگه‌وازییتان لێده‌كه‌ین كه ببنه‌وه ویژدانی زیندووی كۆمه‌ڵگه و رۆڵی شۆڕشگێڕیی و وڵاتپارێزیی خۆتان دژ به داگیركاریی و ده‌سه‌ڵاتی پاشڤه‌ڕۆ و سته‌مكاردا بگێڕن و پێشه‌نگیی هوشیاریی كۆمه‌ڵگه بن.\nخه‌ڵكی ره‌نجده‌ر، زه‌حمه‌تكێش، هه‌ژار و بێكارانی گه‌له‌كه‌مان، كه ئه‌مڕۆ به‌هۆی سیاسه‌تی داگیركاریی و هه‌ژموونی ئابووریی داگیركاران له‌لایه‌ك، باڵاده‌ستبوونی چینێكی مشه‌خۆر، تاڵانكار، وابه‌سته به ئابووریی داگیركاریی له‌لایه‌كی تره‌وه، زۆرینه‌ی كۆمه‌ڵگه‌كه‌مانله‌ژێر هێڵی هه‌ژاریی و هه‌ژاری دان، ته‌نانه‌ت ئه‌مڕۆ چینی ناوینی كۆمه‌ڵگه‌ش رووبه‌ڕووی دۆخی هه‌ژاریی وبێده‌رامه‌تی بوونه‌ته‌وه، بێگومان هه‌ر ده‌سه‌ڵاتێك له‌سایه‌ی هه‌ژموونی داگیركارییدا بێت، ئه‌وا ئابووری و سیاسه‌ته‌كه‌یشی هه‌ر له خزمه‌تی داگیركاران و ئه‌و چینه وابه‌سته‌یه ده‌بێت كه خۆی به‌سه‌ر گه‌لدا سه‌پاندووه، بۆیه هیچ پابه‌ندی و په‌یوه‌ندییه‌كی به به‌رژه‌وه‌ندی خه‌ڵكی وڵاته‌كه‌یه‌وه نامێنێت و كۆمه‌ڵگه به‌ره‌و هه‌ژاریی، بێكاریی و برسێتی و قاتوقڕی و كۆچبه‌ریی ده‌بات، ته‌نانه‌ت ئه‌مڕۆ له باشووردا مووچه‌ی فه‌رمانبه‌ران و خاوه‌ن پێداویستانی تایبه‌ت و خانه‌واده‌ی شه‌هیدان و هه‌ژارانیش بڕدراوه و به‌چه‌ندین مانگ جارێك بڕێك له مووچه‌كه‌یان پێده‌درێت. به‌مه‌ش هه‌رچی ده‌وڵه‌مه‌ندێتی سامانی سه‌رخاك و ژێرخاكی ئه‌م وڵاته هه‌یه له‌لایه‌ن داگیركاران و ئه‌و چینه ده‌سه‌ڵاتخوازه‌وه تاڵان ده‌كرێت، خه‌ڵكیشی رووبه‌ڕووی دۆخێكی قاتوقڕی و برسێتی و بێكارییه‌كی كوشنده كردۆته‌وه. واتا تا داگیركاریی هه‌بێت، ئه‌وا چینێكی وابه‌سته به داگیركارانیش هه‌ر باڵاده‌ست ده‌بن، تا ئه‌و چینه‌ش باڵاده‌ست بن،ئه‌وا گه‌له‌كه‌مان برسیتر، هه‌ژارتر و بێكارتر و بێ مووچه‌تر ده‌بێت. بۆیه پێویسته خه‌ڵكی هه‌ژار، ره‌نجده‌ر و بێكاران و فه‌رمانبه‌ران، ئه‌م هه‌ڵمه‌ته‌ی دژ به‌داگیركاریی به هه‌ڵمه‌تی خۆیان ببینن و به هه‌موو شكۆ و كه‌ڕامه‌تی خۆیانه‌وه ئه‌م هه‌ڵمه‌ته به‌سه‌ركه‌وتن بگه‌یه‌نن و داگیركاریی تێكبشكێنن، به‌مه‌ش خێروبێری ئه‌م وڵاته ده‌وڵه‌مه‌نده بۆ هه‌ژاران و ره‌نجده‌ران و فه‌رمانبه‌ران ده‌گه‌ڕێته‌وه و ده‌توانرێ سیسته‌مێكی دادپه‌روه‌ر و نیشتمانیی دابمه‌زرێت. \nئه‌مڕۆ رژێمه داگیركاره‌كان به ناوی ئایین و ئایینزاوه ره‌وایه‌تی به داگیركاریی خۆیان ده‌ده‌ن، كتێبه پیرۆزه‌كان به‌ده‌ستێك به‌رزده‌كه‌نه‌وه و به ده‌سته‌كه‌ی تریان گه‌له‌كه‌مان كۆمه‌ڵكوژ ده‌كه‌ن، كه كۆمه‌ڵگه‌یه‌كی هه‌ره باوه‌ڕدار و ئایینپه‌روه‌ره.به‌تایبه‌تی توركیای داگیركارگه‌له ئیمانداره‌كه‌مان به‌بێ باوه‌ڕی و بێئیمانیی تۆمه‌تبار ده‌كات و كه‌چی سوپا فاشیسته‌كه‌ی رۆژانه مزگه‌وت،كڵێساوپه‌رستگاكانیتری گونده‌كانی كوردستان و ته‌نانه‌تگۆڕستانه‌كانی شه‌هیدانیشمانبۆردومانده‌كات. له‌لایه‌كه‌وه له‌رێگه‌ی ده‌زگاكانی شه‌ڕی تایبه‌ته‌وه، هه‌موو جۆره به‌دڕه‌وشتییه‌ك بڵاوده‌كاته‌وه و ژنان و گه‌نجان و منداڵانمان ده‌كاته ئامانجی ئه‌و شه‌ڕه گڵاوه‌ی سه‌پاندووه، له‌ولاشه‌وه به‌ناوی ئایینه‌وه فه‌توای قڕكردن و سڕینه‌وه‌ی گه‌له‌كه‌مان ده‌ده‌ن، ته‌نانه‌ت ئه‌و زمانه‌ی به‌گوێره‌ی هه‌موو ئایینه‌كان، خودا به گه‌لانی به‌خشیوه، قه‌ده‌خه‌ی كردووه و به تاوانی ده‌زانێت گه‌لی كورد به زمانی خۆی بدوێ و بخوێنێت، ناسنامه‌ی نه‌ته‌وه‌یی، ئایینی و ئایینزایی و ته‌ریقه‌تیی خۆی بپارێزێت. بۆیه ئه‌وه‌ی توركیای داگیركار دژ به گه‌لی كوردستان ده‌یكات ته‌واو پێچه‌وانه‌ی هه‌موو ئایین و باوه‌ڕییه‌كانه. ئه‌مه‌ش ئه‌ركێكی مه‌زن ده‌خاته ئه‌ستۆی زانایانی ئایینیی و ته‌واوی ئیماندار و باوه‌ڕدارانه‌وه كه دژ به داگیركاریی بوه‌ستنه‌وه و داگیركاریی و زه‌وتكاریی و خیانه‌ت حه‌رام بكه‌ن وبه‌رگریكردن له وڵات و ئایین و باوه‌ڕییشوه‌ك ئه‌رك و مافێكی ئایینی و نیشتمانی رابگه‌یه‌نن. ئه‌مڕۆ كه له باشووری كوردستاندا داگیركاران به ئاگر و ئاسن و به‌ڕێی شه‌ڕی تایبه‌تی به‌دڕه‌وشتییه‌وه، به‌ناوی فه‌تحكردنه‌وه وڵاته‌كه‌مان داگیر ده‌كه‌ن.تاداگیركارییبه‌سه‌روڵاته‌كه‌مانداسه‌پێنرابێت،هه‌ڕه‌شه‌له‌سه‌رهه‌مووئایینوئایینزاكانمانوته‌واویپه‌رستگاكانمانوره‌وشته‌جوانه‌كانیكۆمه‌ڵگه‌كه‌مانداهه‌یه. ئه‌ركی هه‌ره له‌پێشنه‌ی زانایانی ئایینی و سه‌رجه‌م ئیمانداران ئه‌وه‌یه دژ به‌و داگیركاریی و سته‌مكارییه رابوه‌ستن، كه هه‌موو ئایینه‌كان حه‌رامیان كردووه.\nكۆمه‌ڵگه‌ی ئێمه هه‌ر له دێرزه‌مانه‌وه خاوه‌نی فۆرم و شێوه‌ی كۆمه‌ڵایه‌تی خۆی بووه. كۆمه‌ڵگه‌كه‌مان به فۆرمی تیره و هۆز و خێڵ شێوه‌ی به‌خۆی داوه و خۆی رێكخستووه. به‌ڵام سیسته‌می داگیركاریی دژ به‌و شێوه سرووشتییه‌ی كۆمه‌ڵگه هه‌وڵیداوه، ئه‌و شێوه كۆمه‌ڵایه‌تییه‌ی كۆمه‌ڵگه‌كان له جه‌وهه‌ری كۆمه‌ڵایه‌تی خۆی دووربخاته‌وه و سیسته‌مێكی پێچه‌وانه‌ی ئه‌مه بسه‌پێنێت كه سیسته‌می جاشایه‌تی و به‌كرێگیراوێتییه، به‌مه‌ش هه‌وڵیداوه تیره و هۆز و خێڵه‌كان بخاته خزمه‌ت داگیركردن و باڵاده‌ستبوونی خۆی به‌سه‌ر كوردستاندا، به‌م رێگه‌یه‌وه دژ به بزووتنه‌وه‌ی ئازادیی چه‌كداری كردوون. به‌ڵام له مێژووی گه‌له‌كه‌ماندا به‌رخۆدانی و راپه‌ڕینه‌كانی هۆز و تیره و خێڵه‌كانی كوردستان دژ به داگیركاران ئه‌وه ده‌خاته‌ڕوو كه ئه‌و پێكهاتانه‌ی كۆمه‌ڵگامان په‌یوه‌ستبوونیان به خاك و ناسنامه‌ی نه‌ته‌وه‌ییانه‌وه هه‌بووه و له‌م پێناوه‌شدا لاپه‌ڕه‌یه‌كی پڕشنگدارییان له مێژوودا تۆمار كردووه. ئه‌مڕۆ رژێمی داگیركاری توركیا هه‌وڵده‌دات جارێكی تر سیسته‌می به‌كرێگیراویی له رێگه‌ی هه‌ندێك له سه‌رۆك و سه‌ردارانی تیره و هۆز و خێڵه‌كانه‌وه زیندوو بكاته‌وه، كه پێشتر رژێمی به‌عس سه‌پاندبووی. به‌مه‌ش دژ به بزووتنه‌وه‌ی ئازادی و نه‌ته‌وه‌یی گه‌له‌كه‌مان به‌كاریانبهێنێت. هه‌روه‌ها ده‌خوازێت به‌ڕێگه‌ی نانه‌وه‌ی ده‌مارگیریی تیره‌گه‌ریی، عه‌شیره‌تگه‌ریی، خێڵگه‌رییه‌وه پارچه‌بوون و لێكترازانی كۆمه‌ڵایه‌تی له‌ناو گه‌له‌كه‌ماندا زیاتر بكات، به‌مه‌ش ئاسانتر داگیركاریی به‌سه‌ر كوردستاندا بسه‌پێنێت. بۆیه ئه‌ركی له‌پێشینه‌ی سه‌رجه‌م تیره، هۆز و خێڵه‌كانی كوردستان ئه‌وه‌یه كه رێگه به‌و پیلانه‌ی داگیركاریی نه‌ده‌ن و دژ به هه‌موو پیلا‌نه‌كانیان تێبكۆشن و له‌ریزی گه‌له‌كه‌یاندا به‌شداریی شكۆمه‌ندانه له هه‌ڵمه‌تی دژ به‌داگیركاریی بكه‌ن و به رۆحی وڵاتپارێزییه‌وه یه‌كێتی نه‌ته‌وه‌یی بپارێزن و شایسته‌ی مێژووی شكۆداریی خۆیان بن.\nكوردستان كه مۆزائیكی نه‌ته‌وه و گه‌ل و ئه‌تنیكه‌كانه، وڵاتی كورد و توركمان و ئاشوری و ئه‌رمه‌نی و هه‌موو ئه‌و خه‌ڵكانه‌یه كه له‌مێژووێكی دێرینه‌وه تا ئه‌مڕۆ له‌سه‌ر ئه‌م خاكه ژیاون. هه‌مووشیان به‌یه‌كه‌وه خاوه‌نی ئه‌م وڵاته‌ن. كاتێك رژێمی فاشستی توركیا له‌هه‌وڵی داگیركردنی باشووری كوردستان دایه، هیچ جیاوازییه‌ك له‌نێوان گه‌لی كورد و گه‌لانی دیكه‌ی كوردستان ناكات، مسۆگه‌ر ئه‌گه‌ر له كۆمه‌ڵكوژی و قڕكردنی گه‌لی كورددا سه‌ربكه‌وێت ئه‌وا هه‌موو گه‌ل و نه‌ته‌وه‌كانی تریش كۆمه‌ڵكوژ و قڕ ده‌كات، بۆیه پێویسته گه‌ل و نه‌ته‌وه‌كانی كوردستان شانبه‌شانی گه‌لی كورددا دژ به داگیركاریی رابوه‌ستن و وڵاته‌كه‌ی خۆیان بپارێزن. گه‌ل و نه‌ته‌وه‌كانی كوردستان وه‌ك چۆن مێژووی هاوبه‌شیان له‌م وڵاته‌دا هه‌یه، ئه‌وا له ئه‌مڕۆ و داهاتووشدا دووژمنی هاوبه‌ش و چاره‌نووسی هاوبه‌شیان هه‌یه و ده‌توانن به‌یه‌كه‌وه ژیانێكی ئاشته‌وا و ئازاد له كوردستاندا بونیاد بنێن.\nبێگومان ئه‌م بانگه‌وازییه بۆ هه‌موو چین و توێژه‌كانی تری كوردستانیشه. له‌سه‌رووی هه‌موویانه‌وه؛ پێشمه‌رگه دێرینه‌كان، كه‌ناڵه‌كانی راگه‌یاندن، ژینگه‌پارێزان، مافپه‌روه‌ران، خانه‌واده‌ی شه‌هیدان، خانه‌واده‌ی ئه‌نفالكراوان،سه‌رجه‌م پارت و لایه‌نه‌كان، رێكخراوه‌كانی كۆمه‌ڵگه‌ی مه‌ده‌نی، كه پێویسته ئه‌و راستییه به روونی ببینن كه ئه‌مڕۆ باشووری كوردستان له‌به‌رده‌م داگیركاریی و له‌ده‌ستدانی سه‌رجه‌م ده‌ستكه‌وته‌كانی گه‌لی گوردستان دایه، بۆیه ده‌بێت هه‌موومان به‌ره‌نگاریی داگیركاران ببینه‌وه و به یه‌كڕیزی نه‌ته‌وه‌یی و نیشتمانیی، داگیركاریی تێكبشكێنین و كوردستان بپارێزین. له رۆژی ئه‌مڕۆدا ئه‌مه پیرۆزترین ئه‌ركه و ده‌بێت هه‌موومان ئه‌ركی خۆمان له‌به‌رامبه‌ر به گه‌له‌كه‌مان و خاكه‌كه‌مان و ده‌ستكه‌وته‌كانمان پێكبێنین.\nئه‌ی گه‌له سته‌مدیده‌كه‌مان، خه‌ڵكی وڵاتپارێزی كوردستان\nسیسته‌می داسه‌پێنراوی ئیمڕاڵی به‌سه‌ر رێبه‌ر عه‌بدوڵڵا ئۆجه‌لان راسته‌وخۆ، په‌یوه‌سته به هه‌وڵه داگیركارییه‌كانی رژێمی فاشیستی توركیا و پڕۆژه پاوانخوازییه‌كانی سیسته‌می سه‌رمایه‌ی جیهانییه‌وه، بۆیه ئازادی رێبه‌ر ئاپۆ له زینداندا و تێكشكاندنی داگیركاریی له‌سه‌ر باشوور و به‌شه‌كانی تری كوردستان به‌یه‌كه‌وه په‌یوه‌سته و به‌بێ ئازادی رێبه‌ر ئاپۆ و كۆتاییهێنان به داگیركاریی، ئه‌وا ئاشتی و سه‌قامگیریی و چاره‌سه‌ری پرسی كورد به‌دینایه‌ت.بۆیه كورتترین رێگای چاره‌سه‌ری پرسی كورد دیالۆگی راسته‌وخۆیه له‌گه‌ڵ رێبه‌ر ئاپۆدا، بۆ دیالۆگێكی حه‌قیقییش پێویسته رێبه‌ر ئاپۆ ئازاد ببێت. له‌م چوارچێوه‌یه‌دا ئه‌م هه‌ڵمه‌تههه‌ڵمه‌تی تێكشكاندنی داگیركاری،هه‌ڵمه‌تی ئازادی رێبه‌ر ئاپۆ، هه‌ڵمه‌تی به‌رگریكردنه له وڵات.\nتا تێكشكانی هه‌موو هه‌وڵه‌كانی داگیركاریی، ئه‌م هه‌ڵمه‌ته‌مان به‌رده‌وام ده‌بێت، هه‌ڵمه‌تێكی سه‌رفه‌ربه‌رییه و هه‌موو جۆره چالاكییه‌كی جه‌ماوه‌ریی و دیموكراتیی به ره‌وا و ئه‌ركی خۆمانی ده‌زانین. له‌م چوارچێوه‌یه‌دا به نه‌خشه‌ڕێیه‌ك كار و چالاكییه‌كانی ئه‌م هه‌ڵمه‌ته به‌ڕێوه ده‌به‌ین.\nبه‌رگریكردن له وڵات و ده‌ستكه‌وته‌كانی گه‌له‌كه‌مان، هه‌م مافێكی ره‌وا و هه‌میش ئه‌ركێكی نیشتمانی و نه‌ته‌وه‌یی و ئایینییه. ئه‌و ماف و ئه‌ركه ته‌نیا له ئه‌ستۆی یه‌ك لایه‌ن یان یه‌ك چین و توێژ نییه، به‌ڵكو ئه‌رك و مافێكه له‌به‌رده‌م هه‌موو تاك و چین و توێژ و پارت و لایه‌نێكی سیاسی و رێكخراوێكی مه‌ده‌نی و سه‌رجه‌م پێكهاته كۆمه‌ڵایه‌تی و گه‌ل و نه‌ته‌وه ئه‌تنیكییه‌كانی كوردستان. بۆیه به‌شدارییش له‌م هه‌ڵمه‌ته هه‌م ئه‌ركێكی پیرۆز و هه‌میش مافێكی ره‌وایه.\nئه‌م هه‌ڵمه‌ته له‌هه‌موو ئاسته‌كانی ئابووری، سیاسی، كۆمه‌ڵایه‌تی، كولتووری، راگه‌یاندنی، به‌رگریخوازیی و به‌ره‌نگاربوونه‌وه‌ی داگیركاریی به‌ڕێوه‌ده‌برێت.\nئه‌وه‌ی سه‌ركه‌وتنی ئه‌م هه‌ڵمه‌ته مسۆگه‌ر ده‌كات یه‌كڕیزیی و یه‌كێتی نه‌ته‌وه‌یی دیموكراتییه. بۆیه به‌شێكی گرنگی ئه‌م تێكۆشانه‌مان بۆ به‌دیهێنانی یه‌كێتی نه‌ته‌وه‌یی-دیمو‌كراتی ته‌رخان ده‌كه‌ین.\nده‌ستپێشخه‌ریی دیموكراتی گه‌ل\nچەمچەماڵ، لە ڕووداوێکی هاتووچۆدا مێردمنداڵێک گیانی لەدەستدا\nلەبەردەم کۆنسەی ئەوروپا و سی پی تی داوای ئازادیی بۆ ئۆجالان کرا


چ ئامۆژگاریەکتان هەیە بۆ خوێندکارانى زانکۆ و پەیمانگاکان بۆ ئەوەى توشى تاوان وخراپە نەبن؟: ماڵپەڕی وەڵامەکان\nگەنجان و لاوانچ ئامۆژگاریەکتان هەیە بۆ خوێندکارانى زانکۆ و پەیمانگاکان بۆ ئەوەى توشى تاوان وخراپە نەبن؟\nچ ئامۆژگاریەکتان هەیە بۆ خوێندکارانى زانکۆ و پەیمانگاکان بۆ ئەوەى توشى تاوان وخراپە نەبن؟\nخوێندكاری ژیر و خۆشەویست ڕاستیەك هەیە كە پێویستە من و تۆیش بیزانین و هەردەم لەیادمان بێت ولەبیری نەكەین, ئەویش ئەوەیە كە ئێمە خەڵكی ئەم سەرزەمینە نـیـن لە بنەڕەتدا و بەڵكو دانیشتووی بەهەشت بووین, بەڵام بەهۆی سەرپێچی کردنمان لە فەرمانى خواى گەورە و گوێڕایەڵی شەیتان دابەزێنراین بۆ سەر ئەم زەویە....\nوە ئەوەش شتێكی سروشتیە كە مرۆڤ لەبەر ئەوەی لە شوێنی بنچینەیی خۆیدا نیە بۆیە هەمیشە هەست بە ماندوێتی و خەم و خەفەت دەكات ولەولاشەوە ئەم ژیانە تەنراوە بە بەڵاو ناخۆشی ونەخۆشی و مردن و هەژاری و....\nئەوەشمان بیرنەچێت كە ئێمە لەم دونیایەدا لە سەفەرداین و هەمیشە لەرۆیشتنداین بەرەو مەنزڵگەی هەمیشەیی خۆمان كە بەهەشتە ئەوەش بەچاكە و خواپەرستی و دوركەوتنەوە لە تاوان و شوێنی تاوان و خودی تاوانباریش دەبێت.....\nكەوابوو ئەوەی لەم ژیانەدا ( كە سەفەرە ) و خۆیشی لە سەفەردا بێت و لەشاری نیشتەجێی خۆیدا نەبێت و رۆیشتبێت بۆ شارو وڵاتێكی تر ئیتر چ بۆ خوێندن بێت یان بازرگانی یان گەشت وگوزار یان هەر مەبەستێكی تر, ئەوا با بزانێت كە دووجار لەسەفەردایە و ئەگەری تووشبوونی بە گوناه زۆرتر و زیاترە, هەروەها ئەوەش بزانە كە ژیانی مرۆڤ بریتیە لەم قۆناغانە:\n* نەبوون: واتە لە سەرەتادا تۆ هیچ نەبوویت.\n* ژیانی دونیا: ئەم ژیانەی كە هەموومانی بەزیندووێتی تێدایە.\n* ژیانی ناوگۆڕ ( بەرزەخ ): بە مردن لە ژیانی دونیا دەچیتە نێو ئەم ژیانەوە.\n* ژیانی هەتاهەتایی بەهەشت یان دۆزەخ: ئەوەش بە زیندووبونەوە لەناو گۆڕ دەست پێدەكات و بێ كۆتاییە.\nجا منیش و تۆش ئێستا لە قۆناغی دووەمی ژیانداین كە ئەم دونیایەیە, جا خۆشبەختی و كامەرانی وسەرفەرازی هەمیشەیی لە دوارۆژدا بەندە بەم ژیانەوە ئەو كردەوانەی لەم دونیایەدا دەكرێن. وە پێویستە ئەوەش بهێنمەوە بیرت كە خودی ئەم ژیانی دونیایەش پێك دێت لەچەند قۆناغێك كە هەر لەمنداڵیەوە تا باڵغ بوون و هەرزەكاری ولاوێتی وژن هێنان ودواتریش پیربوون و بەساڵاچوون.\nبۆیە شەیتان و دوژمنانی دین بۆ هەریەك لەم قۆناغانە پیلان و نەخشەی تایبەتی خۆیان هەیە بۆ لەخشتەبردنی موسڵمانان و دوورخستنەوەیان لە دینەكەیان وسەرقاڵ كردنیان بەتاوان و گوناهەوە...\nجا لێرەدا پەیامم بۆ خوێندكارانی ئازیزی زانكۆ و پەیمانگاكانە كە پێویستە زیاد لە خەڵكی ئاسایی وریا وئاگاداری تاوان بن ولاڕێ نەبن بەهۆی نەفس وشەیتانەوە و هەوڵ بدە هەمیشەوكات پەیوەست بیت بە خوای خۆتەوە و ئەوت لە یادبێت و بزانە چی لەسەرت فەرزكردووە بە جوانی جێبەجێیان بكە وبەگوێرەی توانایش سوننەكان ئەنجام بدە چونكە ئەگەر ئەم كارەت كرد ئەوا دەبیتە خۆشەویستی خواو ناهێڵێت تووشی تاوان بیت و خۆی پارێزگاریت لێ دەكات چونكە پێغەمبەری خوا ﷺ فەرمویەتی : (احْفَظِ اللَّهَ يَحْفَظْكَ) واتە : تۆ سنورەكانی شەرعی خوا بپارێزە خواش تۆ دەپارێزێت\nجا ورد بەرەوە لەم قسەیە و گومانت كە خوای گەورە لە تاوان دەپارێزێت و ناهێڵێت تووشی گوناه بیت و سەركەوتووتیش دەكات بۆ چاكە و عیبادەت و بۆ خوا صوڵحان !!!!\nبۆیە بیری مردنت بێت و ئاگات لەخۆت بێت تاوان دڵت ڕەق نەكات و گوناه ئاسایی بێت بەلاتەوە, بەڵكو لەسەر خواپەرستی خۆت بەردەوام بە وەكو چۆن پێش ئەوەی بچیتە زانكۆ بەردەوام بوویت ئاوەهاش لە زانكۆ و دوای زانكۆیش بەردەوام بە و زوو زوو بگەڕێرەوە بۆ لای خوا. سەرنج بدە كە چۆن پێغەمبەری خۆشەویست  وەصیەت وئامۆژگاری یەكێك لە هاوەڵانی دەكات كە دەیەوێت بڕوات بۆ سەفەر وپێی دەفەرموێت: "اعْبُدِ الله كأنَّك تَراهُ، واعْدُدْ نفْسَك في المَوْتَى، واذْكرِ الله عند كلِّ حَجرٍ، وعندَ كلِّ شَجرٍ، وإذا عمِلْتَ سيِّئَة فاعْمَلْ بِجَنْبِها حَسنةً، السِّرُّ بالسِّرِّ، والعَلانِيَةُ بالعَلانِيَةِ". حسن لغيره, صحيح الترغيب و الترهيب 3342.\nواتە: خوابپەرستە وەكو ئەوەی خوا دەبینی, و خۆت لە ڕیزی مردووان هەژماربكە, و زیكر و یادی خوا بكە لای هەر بەرد و دارێك, وە ئەگەریش تاوانێكت كرد ڕاستەوخۆ بەدوایەوە چاكەیەك بكە, نهێنی بە نهێنی و ئاشكراش بە ئاشكرا.\nجا بە كورتی لەم چەند خاڵەی خوارەوەدا كورتی دەكەمەوە بۆت:\n• نەكەی وازبهێنی لەو عیبادەتانەی كە پێش ئەوەی بچیتە زانكۆ دەیانكرد. وە زانكۆ بە هەلی تاوان مەزانە.\n• هەنگاو نەخەیتە ناو زانكۆ وە هەتا داوا لە خوا نەكەیت كە بتپارێزێت و هاوكارت بێت كە بەسەركەوتوویی زانكۆ تەواو بكەیت.\n• زۆر سوور بە لەسەر ئەوەی لەبەشی ناوخۆییدا هاوڕێی چاك و دڵسۆز و لەخواترس پەیدا بكەیت با خەڵكی شارەكەی خۆتیش نەبێت. وە لەدەرەوەش لەگەڵ هاوڕێ وبرادەری لە خواترسدا ڕێ بكە و سەفەربكە.\n• هەوڵ بدە مەڕۆ بۆ كافتریا و چایخانە و ئاهەنگ و ئاهەنگی دەرچوون ( حفلة تخرج ) .\n• زۆر وریای ئافرەت بەو چاوت لە نەزەر بپارێزە و ئافرەتی خوێندكاریش بەهەمان شێوە, هەرگیز نەكەی تێكەڵاوی ڕووبدات و دواتر سەربكێشێ بۆ وێنەگرتن و پیاسەكردن پێكەوەو پێكەنین و ....\n• سەرقاڵ بە بەو مەبەستەی كە بۆی هاتووی ئەویش خوێندنە, و با چەند كتێبێكی بەسوودت لابێت بۆ موتاڵاكردن.\n• خۆت خەریك نەكەیت بەو یاریانەی كە لە زۆرێك لەبەشە ناوخۆییەكان دەكرێت وەكو: شەترەنج و تاولە و دۆمینە و ئێكس بۆكس و كڵاوێن و محێبس و ....\n• زۆر وریای ئینتەرنێت بە و هەوڵ بدە سوودی لێ وەربگریت و بەكاری بهێنێت, نەوەك ئەو تۆ بەكار بهێنێت و بێ ئاگات بكات وباكاتت بە فێڕۆ نەدات. و مەهێڵە تەلەفزیۆن بهێنرێتە ژورەكەتەوە.\n• خۆت بپارێزە لەو بیروباوەڕە سەیر و نامۆ وناشەرعیانەی كە بڵاودەكرێنەوە لەنێو زانكۆ و پەیمانگاكاندا و لە هەندێك لەبەش و فاكەڵتی و كۆلێجەكاندا و بەڵكو پەیوەست بە بەبیروباوەڕی ڕەسەنی ئیسلامەتی خۆتەوە.\n• هەوڵ بدە ببە بە كەسێكی نموونەیی وەها كە هاوڕێكانت حەزبكەن لاسایی تۆ بكەنەوەو حەز بە نزیك بونەوە بكەن لێت ئەوەش بە ڕەوشت جوانی و گوفتار شرینیت وپابەندبوونت بە بەها ئیسلامیەكانەوە.\nئامۆژگاری بۆ ئەو کەسانەی کە تازە ئیلتزامیان کردووە بەدینەوە ئامۆژگاریتان چیە بۆ ئەو گەنجانەی کە تازە ڕێگەی ئیستیقامەو خواپەرستیان گرتۆتەبەر ؟ حوكمی سەیركردنی یاریەكانی تۆپی پێ چیە؟ ئایا تۆپ تۆپێن حەرامە ؟ كردنى یان سەیركردنى حوکمی یاری کاراتی و فێربونى فەنی شەڕ\nسەردان: ١,٧٦٩ بەش: گەنجان و لاوان\nپرسیاری دواترئامۆژگاريتان چیە بۆ موسڵمانانەى کە بەشدارى ئاهەنگ گێڕانى سەری ساڵی زاینی دەکەن؟پرسیاری پێشترگەر پیاو لەگەڵ خێزانى جووت ببێ و ئاوى نەیەتەوە هەر غوسل واجب دەبێ لەسەریان؟


هێمن ڕەئووف : نە من بەم حاشاکردنە لە پیاوەتی دەکەوم و نە شیعرەکانمان فلسێکی قەڵب بۆ ژیانی ژنێکی زیندوو دەکات . – WTARIKURD\nهەر پیاوە و جنێو بە پیاوەتی خۆی دەدات .. هەر پیاوەو حاشا لە پیاوەتی خۆی ئەکات.. هەموومان سەرکۆنەی ئەم ژنقڕانە دەکەین .. هەموومان شۆک ئەبین .. هەموومان جام ئەبین جام .. کەسێک نیە نکوڵی لەم وەحشیگەریە بکات .. کەس نیە بە ئاستەم بیانویەکیش بۆ ڕەواییدان بەم بێشەرەفیە بێنێتەوە .. ئەی کێ ئەمە دەکات.. ئەی ئەم کوشتارە کەی دەبڕێتەوە ؟ شیعرەکانمان کافین بۆ ڕێگرتن لەم هەموو تاوانە ؟ ئەی ووتار و چالاکیەکانمان ؟ ئەی حکومەت و ئاسایش و دەزگا و ڕێخراوەکانی مافی مرۆڤ ؟\nبە دڵنیاییەوە هیچ مان نەکردووە و بەم شێوەیە هیچ ناکەین .. نە من لە پیاوەتی دەکەوم و نە شیعرەکانم فلسێکی قەڵب بۆ ژنێک دەکەن و نە چالاکی و خۆدەرخستنەکانمان بەردێک دەنێنە سەر بەردێک .. ئەی چی بکەین ؟؟؟\nئیتر وەختی ئاکشنێکی گەورەیە .. کاتی ڕاپەڕینێکی ئینسانیی و فکری و کۆمەڵایەتیە .. ئەمە نە ئیشی حیزبە و نە حکومەت و نە ڕێخراوەکان . نە بە نوسینی کاڵوکرچی ئێمەومانان دەکرێت و نە شیعرە عاتیفیەکانمان . نە ئەو بیست سی ژنە چالاکوانە داماوانە دەتوانن ئەمە بکەن .. ئەبێ هەموومان بێینە سەر خەت، پێویستە شەقێک لەو ئازادیە هەڵدەین و گوو بکەینە ئەو دیموکراسیە .. ئەبێ میز بکەین بە دیواری بینا شوشەکاندا و بە فکرێکی نوێ بەردبارانی هەموو ئەو نیشانانە بکەین کە پێمان وایە هێمای پێشکەوتن و شارستانین .. ئەمەش کردەیەکی دەستەجەمعییە و دەبێ قوربانی بۆ بدەین .. دەبێ دەستکاری ئازادی بکەین و دەستبخەینە ناو خێزانەکانەوە .. ئەبێ نەشتەرگەرییەکی فکریی لە هەناوی عەشرەت و خێڵ و خانەوادەکاندا بکەین .. ئەبێ ئەو شەرەفە نەعلەتییە لە جەستەی ژنەکان بکەینەوە و چیتر سڵ لە پیاوماقوڵ و سەرۆک عەشرەت و سمێڵ بابڕەکانی خێڵ و خێزان نەکەینەوە ..\nپێویستە پرسەی ئەو ژنانە بکرێنە کەرنەڤاڵ و لەجیاتی دوو ڕۆژ، دوو مانگ ژنەکانمان بنێرینە سەر شەقامەکان .. پێویستە بەردەرگای ماڵی هەر ژنێکی کوژراو بکرێتە سەکۆی مانگرتنی درێژ مەوادای ژنان و پیاوانی یەکسانی خواز .. پێویستە ئەو وشە قۆڕەی ” سوڵحی عەشایەری ” و دیوەخانی سوڵح و پێکهاتنی ناو حیزب و دیوەخانەکان لەبن دەربهێنرێن .. پێویستە لەم ڕۆتیناتە بێمانایانە بێینە دەرەوە ، دەبێت واز لەو دەستەواژە ستۆکانە بێنین کە هەتا ئێستا کارمان پێکردوون وەک : هەفتەی ڕووبەڕووبونەوەی توندوتیژی دژی ژنان و دەیان شیعاری بێگیانی ڕێخراوەکانی مافی مرۆڤ و ژنان .. ئەبێ ئەم یەکەم هەنگاوە بنرێت .. هەتا شەرەف لەناو دەرپێی پیاوە بێشەرەفەکان دەردێنین ..


یەکێک لە خاڵە جوان و سەرکەوتووەکانی ئەم رۆمانە شێوازی نووسینێتی، بەڕاستی نووسەر زۆر جوان توانیوێتی لە رێگەی بەکارهێنانی شێوازێکی جوانی ئەدەبییەوە، رۆمانەکەی بڕازێنێتەوە و زۆربەی رەگەزەکانی رۆمانی بە باشی بەکارهێناوە لە پێش هەمووشیانەوە» دیالۆگ، داڕشتن و شیکردنەوەی کەسایەتییەکان، کات و شوێن، مۆنۆلۆگ، فلاش باگ» لەهەمووشی گرنگتر نووسەر لە باسکردنی کەسایەتییەکەیدا شێوازی « ماگی- ریالیزم، ریالیزمی سیحریی» بەکارهێناوە، ئەمەش زۆر کەم نووسەر تێیدا سەرکەوتوو دەبن، کەمن ئەوانەی دەتوانن ئەم شێوازە بەکار بهێنن. ئەم شێوازی ماگی ریالیزمەش چێژی زیاتر بە خوێنەر دەبەخشێت و زیاتر تێکەڵی دەکات لەگەڵ ناوەڕۆکی رۆمانەکە.\nجگە لە پرسی فکریی و فەلسەفیی، چیرۆکی خۆشەویستی بابەتێکی گرنگی تری ناو ئەم رۆمانەیە. نووسەر هەوڵیداوە لایەنێکی تری ژیانی ئەم کەڵە فەیلەسوفەمان بۆ باسبکات و کاریگەریی خۆشەویستی بەسەر ئەم کەسایەتییە فکریی و ئاینییەوە دەربخات. سیندوخت هەتا کۆتایی رۆمانەکە بەشیوەیەکی خەیاڵئامێز، دەبێتە تارماییەک و هەمیشە لە ناخ و دڵ و دەروونی سوهرەوەردیدا دەمێنێتەوە. ئەوەی نوێ بوو بۆ من، شیکردنەوە وشەی « عیشقە» ، ئەم وشە عەرەبییە مانای گیاییەک دەگەیەنێت کە لە دارێکەوە دەئاڵێت و تەواوی لق و پۆپەکانی دەگرێتەوەو هەموو ئاو و وزەی دارەکە دەبات و هەتا لەکۆتاییدا وشكی دەکات. پێدەچێت عەرەب لە هەڵبژاردنی ئەم وشەیەدا زۆر سەرکەوتووبن، چونکە لەراستیشدا عیشق وایە، هەتا کەسەکە نەسووتێنێت واز ناهێنێت، مەبەستم سووتانی رۆحییە.\n«لەفەلسەفەدا سەرچاوەی جیهان بوونە و وەهاش وەسف دەکرێت، کە خۆی پێویستە و پێویستی بە هیچیش نییە، لە حیکمەتی خوسرەوانیدا سەرچاوەی جیهان مینوی پاکە، مینووش واتە عەقڵ. لەم حیکمەتەدا جیهان لە رووناکیی سەرشار و رۆح و ئەقڵەوە پەیدا بووەو سەرچاوەی جیهانیش داناییە.ل100\nلە شوێنێکی تردا باسی گرنگی گەیشتن بە زانینی «حس»ی دەکات و چاوی ناخ، کە ئەویش حاڵەتێکی عیرفانیی و تەسەوفە. لە زاری موغەکەوە دەڵێت:\n« کاتێک زانینی مەزنەیی دێتە ئاراوە، مەسەلەی کفر و ئیمان نامێنێت، چونکە باوەڕداریی و بێباوەڕیی، پەیوەستن بە جیهانی خودئاگاییەوە، لە جیهانی خودئاگاییدا مەودا هەیە لە نێوان ئاگامەندی و راستیدا. وەختێک ئینسان دەبێتە خاوەنی بینینی دەروونی یان بینین بە چاوی ناخ راستەوخۆ بە هەقیقەت دەگات، ئیدی شتێک نامێنێتەوە بۆ کوفر و ئیمان، چونکە ئەو زانینە خۆی دەبێتە زانراو نەک خەبەر لە زانروا بدات، ئەو زانستە زانیننین نییە بەڵکە بینینە ، ئاگاماندی دەبێتە خودی راستی خۆی، نەک شتێک کە لەڕاستیدا مەودای هەبێت. ل 107\n« جیهانی بوون بریتییە لە کۆمەڵێک رووناکیی و تاریکی، تەواوی گەوهەرە رووناکەکان ، ئاسمانین و جەستە و ماددە ناگرنەوەو ئەمانە جیهانی مینوو « عەقڵین» پێکدەهێنن. بەڵام جیهانی هەستپێکرا و، واتە جیهانی جەستەیی و ماددیی، تاریکە و پێی دەگوترێت گێتی. لەهەر کوێیەک گیان هەبێت رووناکی هەیە، بەڵام لەم نێوەندەدا، ئینسان تایبەتمەندییەکی هەیە، کە خاوەنی بینیە بە دیدەی ناخ و توانای بەدەستهێنانی زانینەکانی هەیە لەرێی مەزەندەوە» حدس» ەوە.ل 116\n«تۆ خۆت مامۆستای خۆتیت، دواجار ئەوانی تریش هەر ئەوەندەی من و تۆ دەزانن، دەبێ سەرچاوەی کانیاوی زانین لە ناخ و دەروونی خۆتەوە هەڵبقووڵێت، ل 151\n« تۆ خۆت پزیشکی خۆتیت! کەس ناتوانێت ببێت بە پزیشكی کەسێکی تر، تینوو بە، بەڵام با تینوێتیت رووی لە خۆت بێت و ئاوی کارێزی دەروونی خۆت بخۆرەوە، هەرچییەکت بوێت، لە ماڵەکەی خۆتدا هەیە.ل 181\n«قسەکردن لەهەموو شوێنێک هەڵەیە، پرسیارکردنیش لەهەموو کەسێک هەڵەیە. مرۆڤ نابێت لە قسەکردندا بۆ خەڵکی شایستە درێخی بکات. بەڵام خەڵكی ناشایستە و نامۆ بە هەقیقەت، وەکو ئەو پڵیتەیە وایە، کە لەجیاتی زەیت، بە ئاو تەڕ بووبێت، چەند بتەوێت دایبگرسێنیت، داناگیرسێت، قسەی ئەهلی دڵ، لە ئاگر و رووناکی خاڵی نییە، وەلێ ئاگر و رووناکی لە مۆم بەر دەبێت نەک لە پڵیتەی تەڕ. ل 145\n«عەقڵ تاکە ئامڕازە کە مرۆڤ لە گیانەوەر جیا دەکاتەوە، ژیریی واتە پەیبردن بەو یاسا و رێسا و بنەما روون و بەردەوامانەی دەکرێ لە رێیانەوە تەفسیری بوون بکەین. عەقڵ تاقە رێگە و ئامڕازی ئادەمیزادە بۆ ڕاڤەکردن و رێکخستنی ئەزموونە هەستییەکان.\nئەم حاڵەتەش زیاتر دەچێتە قالبی ماگی» سیحرئامێزەوە› هەرچەندە ئەمجۆرە حاڵەتانەش لەناو عالەمی تەسەوف و عیرفاندا بوونی هەیە.\n« ئەو کەسانەی دەسەڵات دەگرنە ئەستۆ دەبێت لەوانی تر داناتر بن و لەڕووی رەفتار و پەروەردەوە لەوانی تر بەئاگاتربن. ئەگەر دەسەڵات بکەوێتە دەستی کەسانێکی ناشایستە، وەکو ئەوە وایە گوێزان بدەیتە دەست کەسێکی شێت. ل317\n« ئەگەر بە بارتەقای کێوەکان ئاڵتوون بخەنە بەر پێم، یان هەموو شمشێرەکانی دونیا بخەنە سەر ملم و هەموو تیرەکان دڵی من بکەنە نیشانە، تازە لەو رێیەی گرتوومەتە بەر، گەڕانەوەم نییە. ل336


نووچە نێت | ڕاستگۆیی بێ لایەنی| سعوودیە: یەکەمین جارە ڕۆڵی ئێمە لە ئۆپێک سنووردار بێت\nسعوودیە: یەکەمین جارە ڕۆڵی ئێمە لە ئۆپێک سنووردار بێت\nOctober 2021 20 - 16:34:40\nسعوودیە. کۆربەندی هەفتەی سیرای هیندی\nشازادە عبدولعەزیز کوری شا سەلمان لە بارەی هۆکارەکانی زیاد نەکردن و دروستبوونی قەیرانی نرخەکانی وزە، دووپاتیکردەوە ئەگەر نەوتیش زیاد بکەین ئەوا گرفتەکە چارەسەر نابێت چونکە نەبوونی پاڵاوگەی گۆرینی نەوت هۆکارێکی سەرەکی ئەو قەیرانەی ئێستای بازارەکانن.\nوەزیری وزەی سعوودیە شازادە عبدولعەزیز کوری شا سەلمان، لە میانەی بەشداریکردنی لە کۆربەندی هەفتەی سیرای هیندی زانیاری دەربارەی ڕۆلی ئۆپێک و هۆکارەکانی زیادنەکردنی ئاستی بەرهەمهێنانی نەوتی ءئاشکرا کرد.\nهەروەها جەختی لەوەیش کردەوە، کە نەبوونی وەبەرهێنانی پێویست لە بوارەکانی نەوت وگاز، بۆتە هۆی دروستبوونی ئەو فشارەی سەر بازارەکان. لەوبارە یەوە وەزیری وزەی سعوودیە وتی" جیهان و بازارەکانی وزە پێویستیان بە گرنگیدانی زیاتر هەیە بۆ پاراستنی ئاسایشی وزەی جیهانی و گۆرانی کەشوهەوا، بەڵام نابێت لەبەر خاتری یەکێکایان ئەوی تر پشتگوێ بخەین".\nوەزیری وزەی سعوودیە ئامادەیی وڵاتەکەی بۆ هەر گۆرانکاریەک ئاشکراو کرد و وتی" سعوودیە هەوڵ دەدات نموونەیەکی جوان و کارا بێت بۆ بەرهەمهێنانی وزەی پاک، هەروەها هەوڵی بەدەستهێنانی ئاسایشی وزە دەدەین و هاوسەنگی دروست دەکەین لە نیوان داواکاری ئێستا و داهاتووی بازارەکان".\nئەم وتانەی وەزیری وزەی سعوودیە لە کاتێکدان، کە دوای ڕووسیا وڵاتی سعوودیە رابەرایەتی بڕیارەکانی ئۆپێک و ئۆپێک پلەس دەکات، بەڵام یەکێکە لەو وڵاتانەی کە داوای زیادکردنی پرۆژەکانی وەبەرهێنانی نەوت گاز دەکات، بۆ ڕیگریکردن لە دروستبوونی قەیرانی وزە لە بازارەکاندا. بۆ ئەو مەبەستە لە کاتی ئامادەبوونی لە هەفتەی وزەی رووسیا بۆ ساڵی 2021 لە مۆسکۆ، شازادە عبدولعەزیز کوری شا سەلمان هەمان قسەی کرد و وتی"ئەوەی لە ئێستادا روودەدات، بەرزبوونەوەی پلەبەندی و زنجیرەیەیی بازارەکانی وزەیە"\nلەبارەی گەیشتن بە سیاسەتی سفر کاربۆنی و هۆکارەکانی پیسبوونی ژینگە، شازادە عەبدولعەزیز وتی"پێویستە بە شێوەیەکی ئاقڵانە، بڕیار بۆ گەیشتن بەو ئامانجە بدەین"\nشازادە عەبدولعەزیزی کوری شا سەلمان وەزیری وزەی سعوودیە، تیشکی خستە سەر گرنگی بڕیارەکانی دواین کۆبوونەوەی ئۆپێک پلەس و دووپاتیکردەوە، کە زیاد نەکردنی ئاستی بەرهەمهێنانی نەوت، ڕێگری کردەوە لە زیادبوونی زێدە بەرهەمهێنانی نەوت و تێکدانی هاوکێشەی خواست و خستنەڕوو.


سەنتەری میترۆ: شەهیان تەحسین شایستەی خەڵاتەكەیە\nشەهیان تەحسین، پێشکێشکاری بەناوبانگی رووداو لە لاسڤێگاسی ئەمریکا خەڵاتی رێزلێنانی بەهۆی بەرنامەی بەرپرسیارەوە پێبەخشرا، سەنتەری میترۆش سەرەڕای پیرۆزبایی لە شەهیان تەحسین و رووداو رایدەگەیێنێت، شەهیان شایستەی خەڵاتەكەیە.\nلە راگەیێندراوێکدا سەنتەری میترۆ بۆ داکۆکی لە مافی رۆژنامەنووسان نووسیویەتی "سەنتەری میترۆ پیرۆزبایی لە شەهیان تەحسین پێشكێشكاری دیاری تۆڕی میدیایی رووداو دەكات بەبۆنەی خەڵاتكردنی لەلایەن فیدراسیۆنی نێودەوڵەتی بڵاوكراوە خولییەكان ( FIPP) لە ئەمریكا. خۆشحاڵین كە خەڵاتە نێودەوڵتییەكە لەپای كاریگەری (بەرنامەی بەرپرسیار)ـەوە بەخشرایە ئەو رۆژنامەڤانە هەڵكەوتووە کە (FIPP) كار و بەرنامەكەی بە مەزن، كاریگەر و داهێنەرانە وەسفكردووە".\nسەنتەری میترۆ ئاماژەی بەوەشکردووە، رەخساندنی بواری یەكسان بۆ كچان و ژنانی رۆژنامەڤان لە دامەزراوەكانی میدیا لە كوردستاندا، زامنی دەرخستنی تواناكانیانە، "هیوادارین ئەو دەرفەتانە فراوانتربكرێن تاوەکو داهێنان و توانا مەزنەكانی میدیاكاری ژن دەربكەون".\nئەمڕۆ کاژێر 19:30 خولەک بەکاتی ئەمریکا و 6:30 خولەک بەکاتی هەولێر، شەهیان تەحسین پێشکێشکاری بەنێوبانگی تۆڕی میدیایی رووداو، بەهۆی بەرنامەی بەرپرسیار و کاریگەرییەکانی لە چارەسەرکردنی دەیان کێشە لە کۆمەڵگەی کوردستان، لەلایەن فیدراسیۆنی نێودەوڵەتی بڵاوكراوە خولییەكان FIPP لە ئەمریکا خەڵاتکرا.\nلەکاتی بەخشینی خەڵات بە شەهیان تەحسین، پێشکێشکاری دیاری تۆڕی میدیایی رووداو، سەرۆکی فیدراسیۆنی جیهانیی میدیایی رایگەیاند، ئەمساڵ خەڵاتی رێزلێنان دەدەینە چەند میدیاکارێک، یەکێکیان کارێکی زۆر مەزنی کردووە و کاریگەریی هەیە ئەویش شەهیان تەحسین ـە لە کوردستان.


ئێنریكی پێشبینی دۆڕانی بەرشەلۆنە بەرامبەر یۆڤانتۆس كردبوو\nلویس ئێنریكی راهێنەری یانەی بەرشەلۆنەی ئیسپانی ئاشكرای كرد كە پێشبینی ماڵئاوایكردنیان لە خولی یانە پاڵەوانەكانی ئەوروپا كردبوو دوای شكستە گەورەكەیان لە شاری تۆرینۆ بەرامبەر یانەی یۆڤانتۆسی ئیتاڵی.\nشەوی رابردوو هەردوو یانەی بەرشەلۆنە و یۆڤانتۆس لە یاریی گەڕانەوەی قۆناغی 8ی خولی یانە پاڵەوانەكانی ئەوروپا لەنێو یاریگەی كامپ نوو بەبێ گۆڵ یەكسان بوون، لە یاریی چوونیشدا هەفتەی رابردوو یانە ئیتاڵییەكە لەنێو یاریگەی یۆڤانتۆس ئەرینا بە 3 گۆڵی بێ وەڵام یارییەكەی بردبووەوە، بەمەش یانەی بەرشەلۆنە بەفەرمی لە قۆناغی 8 ماڵئاوایی لە خولەكە كرد.\nدوای یارییەكە ئێنریكی بۆ دەزگاكانی راگەیاندن گوتی: لە یاریی چووندا لە شاری تۆرینۆ یارییەكی زۆر خراپمان كرد و ئەنجامەكەشی وای كرد ماڵئاوایی لە پاڵەوانیەتیی خولی یانە پاڵەوانەكانی ئەوروپا بكەین.\nهەرچەندە لە پاڵەوانیەتییەكە دەكران، بەڵام لویس ئێنریكی رایگەیاند كە لە یارییەكەی دوێنێدا لە ئاستی یاریزانەكانی رازی بوو و جەختیشی كردەوە كە بەلایەنی كەم شایستەی سەركەوتن بوون، لەمبارەیەوە گوتی: یاریزانەكانمان یارییەكی زۆر باشیان كرد، بەهەموو هێزێكەوە هێرشمان كردە سەر یانەی یۆڤانتۆس، ئەگەر راستگۆبین بەلایەنی كەم شایستەی سەركەوتن بووین لە یارییەكەدا.\nراهێنەری یانەی بەرشەلۆنە راشی گەیاند كە ئێستا ئامانجیان بەدەستهێنانی خولی پلە یەكی ئیسپانیایە، جەختیشی كردەوە كە ئەگەر هەفتەی داهاتوو لە یاریی كلاسیكۆدا لە یانەی ریال مەدرید ببەنەوە، ئەوا تاڕادەیەكی زۆر لە بەدەستهێنانی ئامانجەكەیان نزیك دەبنەوە.\nئێنركی گوتی: ئێستا ئامانجمان بووەتە خولی ئیسپانیا، هەفتەی داهاتووش رووبەڕووی یانەی ریال مەدریدی خاوەن ریزبەندی یەكەمی یانەكان دەبینەوە، ئاواتەخوازم لەو یارییەدا سەركەوتن بەدەست بێنین و لە ركابەریكردن لەسەر ناسناوەكە دوور نەكەوینەوە.\nئێنریكی كە بڕیاریداوە كۆتای ئەم وەرزە دەست لە ئەركی راهێنەرایەتیی یانەی بەرشەلۆنە هەڵبگرێت، رایگەیاند كە شانازی دەكات لەو یانەیەدا كاری كردووە و چەندان ناسناو و سەركەوتنی بۆ تیپەكە بەدەستهێناوە و بووەتە بەشێكی گرینگی مێژووی یانەكە.\nبایرن میونشن نرخی فرۆشتنی بواتینگ دیاری دەكات\nئەمڕۆ پورتوگال و مەغریب چۆن یاری دەكەن؟


کوردیپێدیا - محەمەد رەسوڵ مەحمود - حەمەی رەسوڵی دارتاش\n👫 محەمەد رەسوڵ مەحمود - حەمەی رەسوڵی دارتاش | پۆل: کەسایەتییەکان | زمانی بابەت: 🏳 کوردیی ناوەڕاست\nمحەمەد رەسوڵ مەحمود - حەمەی رەسوڵی دارتاش\nحەمەی رەسوڵی دارتاش، ساڵی 1931 لە سلێمانی لەدایکبووە، کەسایەتیی کۆمەڵایەتی و بەناوبانگی بەرخانەقابەرخانەقای شاری سلێمانیسلێمانی و یەکێک بووە لە دارتاشە کۆنەکانی شاری سلێمانی و دوکانەکەی لە شەقامی کاوەی نزیک فولکەی خانەقا بوو.\nنێوبراو یەکێک بوو لەو کەسانەی لە 09-06-196309-06-1963 لەلایەن دارودەستەی زەعیم سدیقزەعیم سدیقەوە دەستگیرکراوە.\nساڵی 1974، بەهۆی تەقەی شێتانەی سەربازانی سوپای داگیرکەری ئێڕاقەوە بریندار دەبێت.\nحەمەی رەسوڵی دارتاش رۆژی 19-11-1983 بەهۆی رووداوی هاتوچۆ، لە رێگەی سلێمانی - دوکاندوکان کۆچی دوایی دەکات و لە پاش خۆی 11 منداڵ جێدەهێڵێت.\n#بەرخانەقا | #سلێمانی | #09-06-1963 | #زەعیم سدیق | #دوکان |\n1. 👁 19-11-1983\n1. 👁 گەشتێکی حاجی عەلی سەعاتچی، حەمەی رەسوڵی دارتاش و حاجی محەمەدی وایەرمەن لە سلێمانییەوە بۆ کرماشان - 1968\n📅 رۆژی کۆچی دوایی: 19-11-1983\n➕ ئەم بابەتە لەلایەن: (هاوڕێ باخەوان)ەوە لە: May 18 2020 1:47PM تۆمارکراوە\n👌 ئەم بابەتە لەلایەن: (جوان عومەر ئەحمەد)ەوە لە: May 19 2020 12:16AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: May 19 2020 9:41AM باشترکراوە\n📷 فایلی وێنە 1.0.1 50 KB May 18 2020 1:48PM هاوڕێ باخەوان


https://1baiser.com پۆڕنۆ و کورد و جیهانگیرى |\nHome بیروڕا پۆڕنۆ و کورد و جیهانگیرى\n״کورد״ لە زۆر کەناڵەوە هەوڵ دەدات نیشتەجێى جیهان بێت و پێگەى خۆى بناسێتەوە: ئابوورى، سیاسەت، بازاڕى ساغکردنەوەى ئاى تى، وەرگێڕان، کۆچ و هتد. لەم کەناڵانەدا چەندە سەرکەوتن هەبووە و چەندەش شکست، پرسێکى ترە. بەر لە هەر شت پێویستە ئەوەش بڵێین کە جیهانگیرى و پرسى گڵۆباڵ، جیایە لە گەردوونیبوون و یونیڤێرساڵ. گەر یەکەمیان حەتمیەتێکى جوگرافى و ئابوورى و تەکنیکى بێت ئەوا دووەمیان پەیوەندیى بە کۆمەڵێک بەها و کولتوور و نرخى مرۆییەوە هەیە کە میللەتان هەموو ستایشیان کردووە. ژان بۆدریارى فەیلەسوفى فەڕەنسى لە وتارى ״توندوتیژیى گڵۆباڵ״دا دەنووسێت: ״بە گەردوونیکردن و بە یونیڤێرساڵکردن (Universalization)، بەستراوەتەوە بە مافەکانى مرۆڤ، ئازادى، کولتوور، و دیموکراسییەوە. بەڵام بە پێچەوانەوە، جیهانگیرى و بە جیهانیبوون (globalization) پەیوەندیى بە تەکنۆلۆژیا، بازاڕ، گەشتیارى و زانیارییەوەیە״. بە هەرحاڵ، ئەوەى لەم ڕۆژانەدا بینیمان، ڕایەڵەیەکى ترە بەناوى پۆڕنۆوە- یان پۆڕن ستار کە وا دەردەکەوێت حەتمییە و کۆمەڵگاى ئێمە هەوڵ دەدات لەو کەناڵەشەوە خۆى ببەستێت بە جیهانەوە.\nبڵاوبوونەوەى ڕەسمی ڤیدیۆیەکى پۆڕنى کوردى، کە هەروا بینەر و چاودێریشى زۆر بووە خۆى جێى ڕامانە. گرنگ نییە ئەم کەسە کێیە و هۆشیارى و ئێستاتیکاى چۆنە و بە هەڵە تێگەیشووە یان نا، بەڵکوو شتەکە لە کۆنتێکستێکى گەورەتردا مانا وەردەگرێت. حەتمیەتى جیهانگیرى بە جۆرێکە کە دەست بۆ هەموو شتێکى لۆکاڵیی ناو کۆمەڵگاکانى تر دەبات. مەرج نییە ئەو کۆمەڵگایە تا چەند بەها گەردوونییە گرنگەکانى وەرگرتووە، چونکە جیهانگیرى پتر فشارێکى چەندایەتییە و تێبینیى ناوەڕۆک ناکات و دەکرێت دیاردەیەکى پێچەوانە بەسەر کۆمەڵگایەکى تایبەتدا بسەپێنێت. بۆ نموونە مەرج نییە ئازادیى کۆمەڵایەتى لەناو کۆمەڵگاى کوردیدا چەندە و چۆنە، بەڵکوو ئەو دیاردەکانى خۆى فەڕز دەکات و نەیارەکانى هەڵدەلوشێت. پۆڕن (porn)، بەم مانایە، بەرھەمى ڕ‌ەھەندە جیهانگیرییەکەیە و زاڵبوونى گڵۆباڵە بەسەر لۆکاڵدا لە چرکەیەکى دیاریکراودا. واتە بەر لەوەى لە ناوەوە بۆ دەرەوە بڕۆین، ئەوە دەرەوەیە (عادەتەن خۆرئاوا) کە دەرکەوتەکانى خۆى دەسەپێنێت. ئاشکرایە کە زۆرجار خەسڵەتێکى لۆکاڵیی کۆمەڵگایەک لەناو جیهانگیریدا دەتەقێتەوە و تەشەنە دەکات بۆ ناو سیاقەکانى تریش، بەڵام پۆڕن بۆ کولتوورەکانى ئێمە تەسلیمبوونێکى ڕوونە بە گڵۆباڵ. گڵۆباڵێک کە بە شێوەیەکى میکانیکى بارگاویمان دەکات و کەمتر دەتوانین ئیش لەسەر بەها گەردوونییە ڕۆشنگەرەکانى بکەین. پۆڕن بەر لەوەى نەفییەکى بوێرانەى خۆمان بێت دژ بە کۆیلایەتییەکى دێرین، کەچى خۆدانەدەستى فشارە قورسەکانى جیهانگیرى و کەم کەمیش یاساکانى خۆى ئاسایی دەکاتەوە. ئەمە جیا لەوەى پێویستە ئەو سەرکێشییە تیۆرییە بکەین و بڵێین: ڕەنگە قێزەونترین دیاردە، شوێنەوارى ئیجابیشى لێ بکەوێتەوە، بەڵام ئەوەى لەم قۆناغەى ئێمەدا دەبینرێت درووستبوونى جووتجەمسەرییەکە لە نێوان نمایشى زۆر و شاردنەوەى زۆردا کە پنتى ناوەڕاست سەرکوت دەبێت و گەشەى سروشتى نابڕین (لە نێویشیاندا خودئاگایى بەرامبەر بە پرسى جەستە).\nڕەنگە ئێمە لە ڕووى سیاسى و ئابوورییەوە، پابەندى ״دەوڵەت!״ى ناوەند بین و لەناو کیانێکى تردا مامەڵە بە جیهانگیرییەوە بکەین، بەڵام لە ئاستى زەینى و کولتوورى و پەیوەندیدا ڕاستەوخۆ بەر جیهان-جیهانگیرى دەکەوین. ڕەنگە لە ڕووى ژێستى ناسیۆنالیستییەوە گۆشەگیر و خۆگر دەرکەوین، بەڵام وەک کاریگەریى پەیوەندییە نێودەوڵەتییەکان بەبێ ویستى خۆمان لە هاوکێشەکانى ئەم ناوچەیەداین (گەر پەراوێزییش بێت). کاتێک فشارى گڵۆباڵ دێت و ڕەهەندى لۆکاڵ بەسەر خۆیدا دەشکێنێتەوە، ئەوا جۆرێک لە بوغز و هەستکردن بە شکست درووست دەبێت (پووکانەوەى کارەکتەرى مرۆڤى کورد لەم قۆناغەدا پێدەچێت بەرهەمى ئەم بەرکەوتنە بێت). واتە شتێکى ئەوتۆت نیە بیبەخشیت و هاوکات لەژێر پرسى گڵۆباڵدا کاریکاتێرێکت لێ درووست دەبێت: کاریکاتێرى نە نەریت و نە مۆدێرن. مەتەڵێکى شەعبى هەیە لەسەر ئەوەى کە چى کاتێک کورد دەتوانێت جیهان بگرێت؟ وەڵامەکە ئەوەیە کاتێک کەس لەسەر زەوى نامێنێت و هەموان دەچن بۆ هەسارەکانى تر. ئەم نوکتانە بەرهەمى ئەو نەزۆکییەن کە کۆمەڵگاکانى چوون ئێمە لە پەیوەندیدا بە جیهانگیرییەوە هەیانە.\nلە کایەى دەروونشیکاریى تیۆریدا، چەمکێکى گرنگ هەیە بەناوى ״ئەویترى گەورە״. گەر لە پرسى کۆمەڵگە-نەتەوەدا ئەم چەمکە وەرگرین، ئەوا لە مانا هەرە سادەکەیدا واتە ئەو سنوورە گریمانکراوانەى کە کورد دەبەستێت بە جیهانەوە. ئەویترى گەورەى کورد، واتە ئەو سنوورە خەیاڵییەى کە بچینە هەرکوێ بە دوامانەوەیە و وەک پانتاییەکى گریمانەکرد بچووک و گەورە دەبێتەوە، گرژ و فراوان دەبێتەوە، هەروەها سەیرى خۆمانى تیا دەکەین و حەدى خۆمان دەزانین و مامەڵەمان بە یەکترەوە تێدەگەین. بۆ ئەوەى لە جەبرى ئەویترى گەورە تێبگەین، زۆرجار خاڵى یەکتربڕین لە نێوان سیاسییەکى کورد و هونەرمەندێک و نووسەرێک و پەنابەرێک و هتددا دەبینین. واتە لەناو جیهانگیریدا، جیهانێکى لۆکاڵیی گریمانەکراوى کوردانەش هەیە کە مرۆڤەکان و نۆرمەکانیان درووست دەکات. دوا تخوبى ئەم ئەویترى گەورەیە ڕەنگە ئەو ڕستەیە بێت کە دەوترێت: خۆزگە کورد نەبوومایە. واتە خۆزگە لە ئەویترى گەورەى کورد بچوومایەتە دەر و بوونم لەناو پانتاییەکى ڕەمزیى تردا بووایە. بەم پێیە پۆڕنى کوردى گەر درووست ببێت، جیا لە دیوە بازرگانییە دیاریکراوەکەى، پڵیشانەوەیەکى سەرلەنوێى لۆکاڵە لەژێر گڵۆباڵدا کە لەناو سنوورەکانى ئەویترى گەورەى کۆمەڵگاکەدا ماناى تر وەردەگرێت. هەر وەک ئەوەى پۆڕنستارە بچکۆلەکەش ئاماژەى پێ دا: هەر کەس دەچێتە قەبرى خۆیەوە. قەبر…\nراکان جبوری بە وەکالەت وەک پارێزگاری کەرکوک دیاری کراوە


وه‌زاره‌تی ته‌ندروستیی كه‌رتی غه‌ززه، ئاماژه‌ی به‌وه كرد كه به‌هۆی ئه‌و گه‌مارۆیه‌ی ساڵانێكه ئیسرائیل به‌سه‌ر ناوچه‌كه‌دا سه‌پاندوویه‌تی، ناتوانرێت پێداویستی پزیشكی پێویست بۆ به‌ره‌نگاربوونه‌وه‌ی ڤایرۆسی كۆرۆنای نوێ (Covid-19) ده‌سته‌به‌ر بكرێت.\nوته‌بێژی وه‌زاره‌تی ته‌ندروستیی فه‌ڵه‌ستین، ئه‌شره‌ف قودرا له كۆنگره‌یه‌كی رۆژنامه‌وانییدا ئاماژه‌ی به‌و كێشانه كرد كه به‌هۆی گه‌مارۆی ١٣ ساڵه‌ی ئیسرائیل بۆسه‌ر ناوچه‌كه رووبه‌ڕووی بوونه‌ته‌وه له به‌ره‌نگاربوونه‌وه‌ی ڤایرۆسی كۆرۆنادا.\nئه‌شره‌ف قودرا باسی له‌وه كرد له‌م رۆژانه‌دا كه به‌ره‌نگاری ڤایرۆسی كۆرۆنا ده‌بنه‌وه پێداویستییه‌كانی تاقیگه سنووردارن، هه‌روه‌ها له‌سه‌دا ٣٩ی ده‌رمانه سه‌ره‌كییه‌كان، له‌سه‌دا ٢٣ی كه‌لوپه‌لی پزیشكی و له‌سه‌دا ٦٠ی ستۆكی خوێن له تاقیگه‌كاندا كه‌میان هه‌یه.\nوته‌بێژی وه‌زاره‌تی ته‌ندروستی فه‌ڵه‌ستین جه‌ختی له‌سه‌ر ئه‌وه كرده‌وه كه ئیسرائیل به‌رپرسیاره له ژیانی فه‌ڵه‌ستینییه‌كان، له‌به‌رئه‌وه‌ی به‌شێوه‌یه‌كی به‌رنامه بۆ داڕێژراو ئه‌و میكانیزمانه لاواز ده‌كات كه له ناوچه‌كه‌دا خزمه‌تگوزاری ته‌ندروستی و مرۆیی پێشكه‌ش ده‌كه‌ن، به‌وه‌یش كه‌رتی غه‌ززه به ئاراسته‌ی دووڕیانێكی مه‌ترسیدار ده‌بات له باره‌ی به‌ره‌نگاربوونه‌وه‌ی ڤایرۆسی كۆرۆنا.\nوته‌بێژی وه‌زاره‌تی ته‌ندروستیی فه‌ڵه‌ستین داوای له هه‌موو ده‌زگا و دامه‌زراوه په‌یوه‌ندیداره‌كانی نه‌ته‌وه یه‌كگرتووه‌كان كرده‌وه بۆ هه‌ڵگرتنی گه‌مارۆی سه‌ر كه‌رتی غه‌ززه و ده‌سته‌به‌ركردنی پێداویستیه به‌په‌له‌كانی وه‌ك؛ ئامێری هه‌نه‌سه‌دانی ده‌ستكرد، ده‌رمان، پێداویستی پزیشكی و كه‌لوپه‌لی تاقیگه.\nبه‌پێی دوایین زانیارییه‌كان له فه‌ڵه‌ستین ٦٠ حاڵه‌تی تووشبوون به ڤایرۆسی كۆرۆنا هه‌یه كه دووانیان له كه‌رتی غه‌زه‌ن.


شه‌فه‌ق نيوز/ له هه‌ڵويستيگ دياره سه‌ختتر له‌لايه‌ن هاوپه‌يوانى خاسسازى چه‌ن ناوه‌يليگ ئه‌را وه‌كاربردن پۆست وه‌زاره‌ته‌يل به‌تاڵ ره‌ته‌وكردن نيشاندا ك عادل عه‌بدولمه‌هدى سه‌رۆك وه‌زيره‌يل هه‌وڵ پڕه‌وكردنيان ئه‌ياد.\nله‌ى باوه‌ته‌و، به‌در زيادى ئه‌ندام هاوپه‌يمان سائرون له به‌ياننامه‌يگ له نويسينگه ره‌ساننه‌گه‌ى وت: عه‌بدولمه‌هدى له‌ڕێ ته‌وافق هه‌ڵوژرياو بايه‌سه وه‌ل سه‌ركرده‌يل خاسسازێ دابنيشێد ئه‌را ته‌واوكردن كابينه وه‌زاريه‌گه‌ێ.\nئه‌و ئه‌ندانه باوه‌ڕێ ئه‌وه‌سه عه‌بدلمه‌هدى له‌و ته‌وافقه ده‌رچيه‌و مكوڕێ ئه‌كا له‌بان هه‌مان كانديده‌يل و روێ له هاوپه‌يمانى بنياتناين ئه‌كاو خاسسازى له‌هويريه‌و چيه، ئاماژه وه‌يه‌يش كرد ك مكوڕبوين و يه‌يگه‌ريكردن وه‌ل هاوپه‌يمانى خاسسازێ خاس نيه‌و ناتويه‌نێد يه‌ك وه‌زير وه‌پى هه‌ڵوژنێد ك ناڕه‌زايه‌تى له‌بان ناوه‌يليان درياگه‌و بايه‌سه ئاڵشتيان بكا.


كورده‌يل فه‌يلی و ته‌به‌عيه‌ی سياسی - شـه‌فـه‌ق نيـوز\nكورده‌يل فه‌يلی و ته‌به‌عيه‌ی سياسی\nئيمه ئه‌گه‌ر ناو كورد فه‌يلی هه‌ڵوژنيم، بايه‌سه له بانمان ماف خوه‌ی بيه‌يمنه ئی ناوه‌و شه‌هيده‌يل كورد فه‌يلی بخه‌يمنه وه‌رچه‌ومان و دويره‌و بكه‌فيم له هه‌ر خراوه‌يگ و هه‌ر چشتيگ دويرمانه‌و ئه‌خا له كيشه‌ی سه‌ره‌كی.\nئيمه له‌يوا دوينيم ك جی داخه بڕيگ له لاپه‌ڕه‌يله بويه‌سه ده‌روازه‌يگ ره‌سانن ئه‌را كه‌سه‌يل تر وه‌بی له‌وه‌چه‌وگرتن مه‌ويسی كورده‌يل فه‌يلی و باوه‌ڕيان ئه‌وه‌سه خزمه‌ت پيشكه‌ش ئه‌كه‌نه ئی پيكهاته‌ی زوڵمليكرياگ عراقيه ك نالان وه‌ده‌س رژيمه‌يل سته‌مكار يه‌ك له شوون يه‌ك عراق.\nكورده‌يل فه‌يلی هويچ چشتيگيان كه‌م نيه ئه‌را ئه‌وه‌ك وه هيزه‌و بچنه ناو پرووسه‌ی سياسی له عراق و مێژوويانيش شايه‌ت ئی چشته‌سه، وه‌لی من سه‌رم سوڕمينيد له‌وه‌ك ئايا ئه‌راچه مه‌ردمانيگ هوير له‌وه ئه‌كه‌ن ك كورد فه‌يلی بايه‌سه له‌ڕی حزب و ره‌وته‌يل تره‌و كار بكه‌ن؟\nله‌يرا ئه‌را نموونه ئويشم: ئه‌راچه په‌يكه‌ريگ ئه‌را شه‌هيده‌يل فه‌يلی له يه‌كيگ له مه‌يدانه‌يل به‌غدا دانانريه‌يد، يه‌يش له‌وه‌ختيگ ك وه‌رجه په‌نج ساڵ هونه‌رمه‌نديگ عراقی ئه‌و په‌يكه‌ره ته‌مام كردگه‌و كووان ئه‌و حزبه‌يل عه‌ره‌بی و كورديه له‌ی مه‌سه‌له‌ی په‌يكه‌ره‌و ئه‌راچه ئی كاره جيوه‌جی ناكريه‌يد وه‌تايبه‌ت ئيسه په‌يكه‌ره‌گه‌يش وجوود ديريد له ناو ئه‌مباريگ و چه‌وه‌ڕی ئه‌وه ئه‌كا كه‌سيگ هه‌ڵيبگريد و دامه‌زرنيده‌ی.\nئمجا ئه‌گه‌ر ئه‌و حزبه‌يله ك وجوود ديرن له‌ناو حكوومه‌ت عراقی و ناخوازن سه‌ياره‌يگ كلبكه‌ن و ئه‌و په‌يكه‌ره بار بكا، ئه‌ی چوين چه‌وه‌ڕی كيشه‌يل گرينگتر له‌ليان ئه‌كريه‌يد، ئايا ئه‌و حزبه‌يله شه‌رمه‌زار نين له خوه‌يان له‌ی فه‌رامووشكردنه‌و ئايا نه‌خش ئيچنه لاپه‌ڕه‌يليگ چه‌س؟\nته‌نانه‌ت مه‌سه‌له‌گه ره‌سيه‌سه ئه‌وه ك قسه‌ی نه‌سه‌ق و خراويش وه يه‌كتری بدريه‌يد له‌وه‌ختيگ باس ئه‌كه‌ن و ره‌خنه له چين ولايه‌نه‌يل ئه‌گرن جوور ئه‌وه‌ك وه‌رگری له‌وانه بكريه‌يد ك نوێنه‌رايه‌تيان ئه‌كه‌ن له‌ناوخود عراق و له ده‌يشت عراق و نوێنه‌ر خوه‌يانيش ديرن له ره‌سانن و ماڵپه‌ڕ و كه‌ناڵ و ده‌س ده‌ركييش ها پشتيان ئه‌را وه‌رگريكردن له‌ليان.\nئه‌ڵڵاجه‌ويش ها له‌ورا كورد و عه‌ره‌بيش تاوانباريان ئه‌كه‌ن، ئمجا له‌ليان هه‌ن هه‌ر دگانيش وه كورد نانه‌ن و له‌ليانيش هه‌ن وه رافزی تاريفيان ئه‌كه‌ن و له‌ليانيش وه ئيرانی ناويان ئه‌وه‌ن و مه‌ردمانيگيش ئويشن زوورم كورده‌يل فه‌يلی بوينه‌سه عه‌ره‌ب و ناسناو عه‌ره‌ب هه‌ڵگرتنه، ك ئايا ئی گه‌مه‌بازيه تاكه‌ی، ئايا ئه‌وه‌ك هاته تويش كورده‌يل فه‌يلی له زوڵم و سته‌م به‌س نه‌وی؟\nئيسه وه‌خت ئه‌وه هاتگه هوشياره‌و بويمن و گفت خاس بياشتويم و جورئه‌تدار بويم و ته‌ماشای مه‌سه‌له‌گه وه ئه‌قڵانيه‌ته‌و بكه‌يم وه‌بی سووزداری جاريگ وه‌ناو نه‌ته‌وه‌و جاريگ وه‌ناو مه‌زه‌و، ئايا تاكه‌ی چه‌وه‌ڕی، تاكه‌ی خزمه‌ت ئه‌وانه بكه‌يم ك ناخوازن چشتيگ ئه‌رامان پيشكه‌ش بكه‌ن؟\nمن باس ناويشم له نه‌ته‌وه يا مه‌زه‌و دويره‌و بكه‌فيم يا هه‌ر هوير و باوه‌ڕيگ، وه‌لی نه‌بايه‌د بويمنه پيه‌ڵيگ ئه‌را كه‌سه‌يل تر و بايه‌سه له‌بانمان حورمه‌ت يه‌كتری بگريم له‌ڕوی مه‌زه‌و و ئايدۆلۆجيا و بايه‌سيشه به‌رژه‌وه‌ندی گشتی كورده‌يل فه‌يلی له‌وه‌رچه‌و بگريم و بويمنه قه‌واره‌يگ سه‌روه‌خوه‌ی فه‌يلی و سه‌ر وه هويچ لايه‌نيگ نه‌ويم و دی به‌سه ئی دروشم و ناونيشانه‌يل گه‌ورای بی كرده‌وه.


تۆ هەژاریت.. بەڵام بەهێزبە و ئیرادەت هەبێت! – Denegkan\nتۆ هەژاریت.. بەڵام بەهێزبە و ئیرادەت هەبێت!\nbyحه‌مه‌ی\tJanuary 18, 2009\tگشتی\nتوێژەرى كۆمەڵایەتى :حەمەى ئەحمەد ڕەسوڵ\nناخۆشترین و دژوارترین شێواز لە ژیاندا، ژینی هەژارییە، هۆکاری هەرە مەزنی دەرد و مەینەتییەکانی کۆمەڵگاش، هەژارییە، بۆیە لە خۆڕا نییە کە ( سوقرات )مەزنە فەیلەسوف وتوویەتی: باوکی جەهالەت و نەزانی تاوانی هەژارییە، هەروەها ئیمامی عەلی لەمبارەیەوە وتوویەتی: ئەگەر هەژاری مرۆڤێک بوایە دەمکوشت…!\nبەڵگە نەویستە کە هەژاری لە گەڵ خۆیدا نەخوێندەواری و نەخوشی و ناتەندروستی و پیسی ژینگە و پەتا زۆرەکانیش راپێچدەکات. هەژاری دیاردەی بێبەرنامەیی و بێسەرەوبەرەییش لە گەڵ خۆیدا دێنێ. هەر بۆ وێنە: پیاوی هەژار کە ژن دێنێ، ئیدی دەڵێی سوێندی بە تەڵاقى خواردوە، یەک دەرزەن یان نیو دەرزەن منداڵ دەخاتەوە و پشتی بە خواوەند بەستووە بۆ بەخێوکردنیان، بۆیە دوای تەمەنێکی کورتی منداڵی، فڕێی دەداتە سەر شەقامەکان و بژیوی پێپەیدا دەکات، زۆر خراپ پەروەردەیان دەکات، ناتوانێ لە خوێندن بەردەوامیان بکات، بێناز و چاوبرسی و دڵ مردوو گەورەیان دەکات، لێوانلێویان دەکات لە توندوتیژی و لە ترس و لە هەڕەشە و تۆقاندن. لە جیاتی باخچەی منداڵان هەموو رۆژێک سەدجار جەهەندەمیان نیشان دەدات. ژیانیان لێدەکات بە رووە ناشیرینەکەی فەرشی ژیان. خەونیان لێدەبێت بە کابوس. خواردنیان لێدەبێت بە ژەهر و بە ژەقنەبووت!\nئەو نەوەیەی لە هەژاریدا چاو بۆ ژیان دەکاتەوە، دەزانێت برسێتی چییە ؟!\nتامی بێنازی و لێدان و چاوسوورکردنەوەی چەشتووە، هەموو بەیت و بالۆرەکانی کرێچێتی و کاری قورسی رۆژانە و کەمی موچە و زۆری خەرجی و زۆری منداڵ خستنەوە و کەمی بەهای مرۆڤ و کەمی خۆشی و چێژی ژیانی چەشتووە. بێکاری و نەخۆشی و بێکارەبایی و بێئاوی و بێ سووتەمەنی و گرانیی بازاڕ و دابین نەکردنی پێداویستیەکانی رۆژگاری بینیوە. ….. !\nمرۆڤی هەژار : لە هەموو چینە دەوڵەمەندەکان و بەرپرسەکان زیاتر هەست بە ئازارەکانی ژیان دەکات، تاڵی و دژواری رۆژگاری سەختی چەشتووە. خەباتی کردووە و بنەماڵەکەی شەهیدی لێ هەڵدەقوڵێت. لە دەوڵەمەند و بەرپرسەکان زیاتر زێد و وڵاتەکەی خۆش دەوێت. کاردەکات و بنیات دەنێت، قوربانیی دەبەخشێ و خێریش دەکات. پیاوی هەژار بیری لای پیاوەتی و چاکەخوازی و هاریکارییە و سەد ئەوەندەی دەوڵەمەندەکان ئەرکی خۆی جێبەجێ دەکات و بێبەرییە لە ماف، نادادوەریی کۆمەڵایەتی و نایەکسانی و ناهەقی و دەرهەق دەکرێت. بۆیە هەست دەکات بە زیندوویی زیندە بەچاڵیدەکەن!\nمرۆڤی هەژار هیوای بە ژیان هەیە و خەونی مەزنی هەیە، بۆیە لە پاڵ ئەو هەموو خەسڵەتە دژوارانەشدا، چەندان سیفەتی مەزنی تێدایە کە لە زەنگینەکاندا بەدیناکرێت . کەسی هەژار خاوەنی هێز و بازووی خۆیەتی و پشت بە کارکردن و بژێوپەیداکردن دەبەستێ. ئیرادەی بەرز و بەهێزە، عیززەتی نەفسی زۆر بڵندە و کاری نامەردانەی قەبوڵ نییە، چاوچنۆک و رژد و زاڵم و چەوسێنەر نییە، مرۆڤدۆستە و سنگی فراوانە، چونکە ئازاری چەشتوە، ئاگای لە نەخۆش و دەردەدارە، چونکە برسێتی بینیوە، هاریکاریی برسی و تینوو دەکات. بڕوای بە درۆ و بە گزی و دزیکردن نییە بۆ پەیداکردنی پارووەنانی خۆی، بەدڕەوشتی و کوشتن و ماڵوێرانکردن ناکاتە ئامرازێک بۆ گەیشتنی ئە ئامانجەکانی. مرۆڤی هەژار نەترس و بەهێزە و لە نێو ئەوپەڕی نووتەکی و تاریکیدا مۆمی ژیانی دادەگیرسێنێ و رێگای خۆی و ئەوانی دیکەش روناکدەکاتەوە، روناکیش خۆشەویستی و عەشق پەرشوبڵاو دەکاتەوە…!!\nPrevious په‌رله‌مانتاری ئه‌ڵمانی یان گورگێکی بۆر؟!…نزار جاف\nNext که‌سێکی تر، پێست ڕه‌نگێکی تر، له نه‌ته‌وه‌یه‌کی تر، …..


24/01/2021 1100 جار خوێنراوەتەوە\nپۆلیسی هه‌ولێر به‌رگدرویه‌كیان ده‌ستگیركردووه، كه له‌ژوری خۆگۆڕین و تاقیكردنه‌وه‌ی جلوبه‌رگی ژنان كامێرای داناوه و ڤیدیۆی تۆمار كردوون.\nوته‌بێژی به‌ڕێوه‌به‌رایه‌تی پۆلیسی پارێزگای هه‌ولێر له لێدوانێكدا به په‌یامی رایگه‌یاند دوای ئه‌وه‌ی كچێك كامێرای نهێنی له‌ژوری خۆگۆڕین و تاقیكردنه‌وه‌ی جلوبه‌رگ ئاشكراكردووه، پۆلیس به‌رگدرویه‌كی پیاوی تایبه‌ت به دورینی جلوبه‌رگی ئافره‌تانی ده‌ستگیركردووه.\nهۆگر عه‌زیز وتیشی، ئه‌و پیاوه‌ی ده‌ستگیركراوه خێزانداره و خاوه‌نی چوار منداڵه و مۆبایله‌كه‌ی خۆی دانابوو بۆ ئه‌وه‌ی وێنه‌ی ئه‌و كچ و ژنانه بگرێت كه ده‌چنه دوكانه‌كه‌ی و جلوبه‌رگ تاقیده‌كه‌نه‌وه.\nوته‌بێژی پۆلیسی هه‌ولێر ئاماژه‌ی به‌وه‌شكرد به‌رگدرووه ده‌ستگیركراوه‌كه له‌كاتی لێكۆڵینه‌وه‌كاندا وتویه‌تی كه ئه‌و كچه‌ی پێ جوان بووه، بۆیه حه‌زیكردووه ڤیدیۆی تۆماربكات.\nبه وته‌ی پۆلیسی هه‌ولێر له ئێستادا به‌رگدرووه‌كه به‌بڕیاری دادوه‌ر و به‌پێی مادده‌ی 402 له یاسای سزادانی عێراقی لێكۆڵینه‌وه‌ی له‌گه‌ڵدا ده‌كرێت.


سائيرون هه‌ڵويست خوه‌ى له‌باره‌ى متمانه‌داين وه حكومه‌ت زورفى ئاشكرا كرد - شـه‌فـه‌ق نيـوز\nسائيرون هه‌ڵويست خوه‌ى له‌باره‌ى متمانه‌داين وه حكومه‌ت زورفى ئاشكرا كرد\nهــــه‌واڵ عــیراق سائيرون هه‌ڵويست متمانه‌داين\nشه‌فه‌ق نيوز/ فراكسيۆن سائيرون ك له‌لايه‌ن موقته‌دا سه‌در سه‌ركرده‌ى ره‌وت سه‌درى پشتگيرى ئه‌كريه‌ێد، ئاماده‌گى خوه‌ى ده‌رخست ئه‌را جيوه‌جيكردن حكومه‌ت عه‌دنان زورفى سه‌رۆك وه‌زيره‌يل راسپارياى له حاڵه‌تيگ ئه‌گه‌ر جواو مه‌رجه‌يلێ بيه‌ێده‌و.\nرياز مه‌سعودى ئه‌ندام له‌بان فراكسيۆن سائيرون له لێدوانيگ تايبه‌ت ئه‌را شه‌فه‌ق نيوز وت: هه‌ڵويست ئئتلاف سائيرون جيگيره وه‌ل خاڵه‌يل سه‌ره‌كى وه‌رانوه‌ر وه‌پيدان متمانه وه حكومه‌ت عه‌دنان زروفى سه‌رۆك وه‌زيره‌يل راسپارياى و باس له‌وه‌يش كرد گرنگترين خاڵه‌يل ئه‌وه‌سه كابينه وه‌زاريه‌گه ك زورفى پيشكه‌شى ئه‌كاده په‌رله‌مان له كه‌سه‌يل سه‌روه‌خوه‌ى بدێ.\nجى باسه، مه‌سعودى هه‌ميش وت: خاڵ بنه‌ڕه‌تى دويه‌م ئه‌وه‌سه زورفى قه‌وڵ بيه‌ێد له‌بان جيوه‌جيكردن ئه‌و دوسيه‌يله ك خسته‌سه‌ى روێ له كارنامه وه‌زاريه‌گه‌ى له‌وه‌خ وه‌رگرتن پۆست سه‌رۆكايه‌تى حكومه‌ت ئاينده.\nچوار کەس زیندانیکریاى لە بنگەیگ پۆلیس لە باشوور عراق هەیواین


شۆڕش ژیرەکان دایدەڕێژن. . ئازاکان جێبەجێیدەکەن. . هەلپەرستەکان بەرەکەی دەخۆن ... رەزا شوان\nوە وەرگیراوە. . تا ئیستا چەند پێناسەیەکی (Revolutio)زاراوەی شۆڕش لە وشە لاتینییەکەیەوە\nجیاواز بۆ چەمکی شۆڕش کراوە. . بەلای هەندێکەوە شۆڕش بریتییە لەو شەڕانە و لەو بزووتنەوە رزگاریخوازە نیشتمانییانەی کە ئامانجیان رزگارکردنی نیشتمانە لە ئیمپریالیزم یا لە داگیرکەرانی بێگانە و راگەیاندنی سەربەخۆیی. . پێناسەیەکی تری شۆڕش: شۆڕش بریتییە لە دەربڕینی تووڕەیی و ناڕەزایی لە لایەن کۆمەڵێک خەڵکەوە. . یا لە لایەن زۆرینەی گەلەوە، بە پێی ئایدیۆلۆژیاییەکی بەرنامەداڕێژراوی ئەو کۆمەڵە یا ئەو گەلە، لە دژی ستەمکاری و سەرکوتکردن و چەوسانەوە و، پێشیلکردنی مافەکان و نەبوونی ئازادی، کە لەلایەن رژێمە دەسەڵاتدارەکان و، فەرمانڕەواکانەوە دەرهەق بە خەڵکی دەکرێن. . گەل بۆ رزگاربوونی لەو دۆخ و بارە نالەبارانە، ملکەچ نابێت، ناچارە پەنا بۆ پەرپاکردنی شۆڕش ببات، بۆ گۆڕينی دەسەڵات بە دەسەڵاتێکی نیشتمان پەروەری باشتر و، هەموارکردنەوە و گۆڕانکاری لە دەستوور بە شێوەیەکی ئەرێنیخوازی و، نەهێشتنی گەندەڵی و، جیوازی و، نادادپەروەری و، باشترکردنی ژیان و گوزەرانی خەڵکی و، بەرجەستەکردنی ئـازادی و دیموکراتی و، رێزگرتن لە مافەکانی مرۆڤ و، لە سەروەری یاسا، چاکسازی لە هەموو بوارەکاندا.\nهەر لە کۆنەوە، شۆڕش فەیلەسووفەکان و بیرمەندەکان و نیشتمان پەروەرەکان و نووسەرەکانی سەرقاڵکردوون، هۆیەکانی شۆڕشیان لێکداونەتەوە. . بۆ نموونە (ئەرستۆ) بەشی حەوتەمی کتێبە بە ناوبانگەکەی کە بە ناوی (سیاسەت) ەوەیە، بۆ باسکردن لە شۆڕش و هۆیەکانی تەرخان کردووە.\nئەرستۆ لەو باوەڕەدایە کە هۆیەکانی شۆڕش بۆ(نایەکسانی) دەگەڕێنەوە. . هەر ئەرستۆ هۆکارێکی سەرەکی تری شۆڕش بۆ ناڕازیبوونی خەڵکی لەو دۆخ و بارە ناهەموارەی کە تێدایە دەگەڕێنێتەوە، کاردانەوەی ئەو بارە نالەبارەیە، کە خەڵکی بۆ شۆڕشکرن ئامادە دەبن.\nشۆڕشیش بە تەنها لایەنی سیاسی و رزگاری نییە، بەڵکو شۆڕش جۆری زۆرە و هەموو لایەنەکانی ژیان دەگرێتەوە، وەکو: شۆڕشی کۆمەڵایەتی، شۆڕشی پیشەسازی، شۆڕشی پەروەردەیی، شۆڕشی کشتوکاڵی، . . . هـەتد. بەڵام شۆڕش وەکو (زاراوەیەکی سیاسی) دوو جۆری سەرەکی هەیە:\nیەکەم (شۆڕشی سوور): لە ناوەکەیدا دیارە، کە لەم جۆرە شۆڕشەدا، خوێنێکی زۆر دەڕژێ و، ژمارەیەکی زۆریش لە شۆڕشگێڕان و لە نەیاران دەکوژرێن، لە پێناوی رزگاری و گۆڕێنی رژێمدا. نموونەی ئەم جۆرە شۆڕشە: شۆڕشی فەرەنـسا، شۆڕشی ئوکتۆبەری رووسیا، شۆڕشی ڤێـتنام، شۆڕشی رزگاری ئەمریکا، شۆڕشی جەزائیر، شۆڕشی ئەیلول لە باشووری کوردستان، . . . هەتد.\nدووەم (شۆڕشی سپی): لە پێناوی گۆڕينی رژێم بەرپادەکرێت، بەبێ ئەوەی پێویست بە خوێنڕشتن بکات. . نموونەی ئەم شۆڕشەش (شۆڕشی پورتەقـالی: ٢٠٠٤ز) لە ئۆکـرانیا.\nبیرمەندان و سەرکردە زیرەکەکان و ژیرەکان و نیشتمانپەروەران و بلیمەتان و رۆشنبیرانی وریا و بە توانا و سیاسەتمەدارانی بە ئەزموون و شارەزا، کە ئەمانە نوخبەن و، گەل بە نوێنەری راستی خویانی دەزانێ. . ئەم نوخبەیە بە هۆی ئەوەی کە داڕێژەری ئایدۆلۆژیا و هیواکان و پرەنسپیەکانی شۆڕشی گەلەکەیانن . . هەردەم رۆڵێکی سەرەکی و پێشەنگی و کاریگەرییان هەیە، ئەمانن کە رێباز و نەخشەڕێگای شۆڕشی رزگاریخوازی گەلەکەیان دیاری دەکەن. . ئەرکێکی زۆر گرنگ و قورس و بەرپەرپرسییاریەکی هەستیار و، خزمەتێکی زیاتری گەلەکەیان لە ئەستۆ دەگرن. . هەردەم خۆشیان بە دڵسۆز و خەمخۆری گەلەکەیان دازانن. . پشکی شێری قوربانیدانیشیان بەردەکەوێ. . چونکە لە لایەن دەسەڵاتداران و دەزگاکانی سەرکوتکردنی رژێمەوە زیاتر چاودێری دەکرێن و دەکرێنە ئامانج.\nکاتێ کە زمانی گفتوگۆ و دیالۆگ لەگەڵ حکوومەتی دەسەڵەتدار یا داگیرکەری بێگانە بۆ چارەسەری کێشەکان و، جێبەجێکردنی داخوازییەکان و مافە رەواکانی گەل شکست دێنن و، دەگەنە رێگایەکی بنبەست. . بیرمەندان و سەرکردە ژیرەکان و سیاسەتمەدارانی شارەزا و دانا و بە ئەزموونی گەل، بیر لە دواهەڵبژاردە دەکەنەوە، ئەویش بەرپاکردنی شۆڕشە. . لە پێناوی رزگاری و ئازادی و بە دەستهێنانی خواست و مافە رەواکان. . رێکخراوی نەتەوە یەکگرتووەکان، بەرگریکردن و شۆڕشی چەکداری و، بڕیاردان لە مافی چارەی خۆنووسین، بە مافێکی رەوای هەر گەلێکی ماف زەوتکرا و نیشتمان داگیرکراو دەزانێ.\nبەر لە دەستپێکردنی شۆڕشیش، پێویستە گەل لە پرەنسیپ و لە ئامانجەکانی شۆڕش وریابکرێتەوە و، هانی گەل بدرێ کە بێ هیوا نەبن و، ئەوە بزانن کە ماف نادرێ وەردەگیرێ. . لە سایەی خەبات و خۆڕاگری و قوربانیداندا، نیشتمان رزگاری دەبێت و، ئازادی و دیموکراتی و یەکسانی بەرجەستە دەبن و مافە رەواکان دێنە دی.\nدکتۆرە (نـەوال سەعـداوی) دەڵێ:" شۆڕشـەکان بە شاراوەیی پەرپانابن، شۆڕش و نووسین هەردووکیان نهێنی نازانن. . لە رووناکیدا بنووسە. . تووڕەبە و شۆڕشکە و مەسرەوە. . "\n(ڤیکتۆر هۆگۆ)ش دەڵێ:" ئەگەر بێتو کۆسپ بێتە بەردەم خوێنڕۆی خوێن لە دەمارە خوێنبەرەکاندا، ئەنجامەکەی ئەوەیە کە مـرۆڤ دووچـاری نەخۆشی دەبێت. . ئەگەر بێتو کۆسپ بێتە بەردەم رۆگـەی ئاوی رووبار، ئەنجامەکەی ئەوەیە کە لافاو دەبێت. . ئەگەر بێتو کۆسپ بێتە رێی ئایندە، ئەنجامەکەی ئەوەیە کە شۆڕش بەرپا دەبێت"\nکە شۆڕش راگەیاندرا، رۆڵی شۆڕشگێڕە ئازا و گیانبەخشەکان دێتە کایەوە، کە بە گیانێکی لە خۆبووردنەوە، قارەمانانە بەرگری لە نیشتمان و لە پرەنسیپەکانی شۆڕش دەکەن. . ئامادەن کە گیانیان لە پێناوی ئامانجەکانی شۆڕشدا ببەخشن، شۆڕش بە خوین و گیانبەخشین درێژەی دەبێت. . تاجی ژیانیش بە خوێن دەنەخشێنرێت. . وەکو شاعیری کوردستان پەروەرمان فـایق بێکەس دەڵێ:\nئەو تۆوەی کە بیرمەندان و سیاسەتمەدارانی نیشتمان پەروەر تۆویان کرد، شۆڕشگێڕە ئازاکان بە خۆێنی گەش و ئاڵیان ئاوی دەدەن و، دەیهێننە بەرهـەم. . ئەگەرچی بەشێکی زۆری شۆڕشگێڕە قارەمانەکان لە شەڕەکانی بەرگریدا شەهید دەبن و، بەری خەبات و قوربانیدانیان و هێنانەدی هیوا و ئامانجەکانی شۆڕشەکەیان نابینن. . بەڵام هەرگیز نامرن و سەروەرن و لە دڵی گەلەکەیاندا دەژین.\nزۆرن ئەو هەلپەست و خۆپەرست و ترسنۆکانەی کە دزە بۆ ناو شۆڕشەکان دەکەن، کە لە راستیدا هیچ بڕوایەکیان نە بە شۆڕش و، نە بە ئایدیۆلۆژیای شۆش و، نە بە پرەنسیپەکانی هەیە. . بەڵکو رەنگە بە هۆی کێشەکانی خۆیان یا لە ترسی دەسەڵات هەڵهاتووبووبن و، خۆیان دابێتە پاڵ شۆڕش، یاخود بە زۆری لە پێناوی ئامانج و بەرژەوەندی و دەستکەوتە تایبەتییەکانی خۆیاندا چوونەتە ریزی شۆڕشەوە. . ئەم هەلپەرستانە وا خۆیان دەبەنە پێشەوە و، وا خۆیان دەردەخەن، هەر وەکو ئەمان شۆڕشەکەیان بەرپاکردووبێت. . ئەم هەلپەرستانە، بە زۆری ترسنۆکن و، خۆشیان لەشەر بە دوور دەگرن و بەرپرسێتیش لە ئەستۆ ناگرن، چاویان تەنها لە دەسکەوت و لە بەرژەوەندییەکانی خۆیانن.\nدەشێش لە دوای سەرکەوتنی شۆڕشەکان نەک لەکاتی شۆڕشەکاندا، ئەم هەلپەرستانە پەیدا بووبن و دەرکەوتووبن، بە هەچ رێگایەک بێت خۆیان هاوردۆتە پێشەوە و، خۆیان کردوون بە خاوەن و بە ئەنجام گەیانراوی شۆڕشەکان و بە دەسکەوتەکانییان، ئەم هەلپەرستانە بەسەر شانی شۆڕشگێڕە راستی و رەسەنەکاندا سەرکەوتوون. . هەر ئەمانەشن بە ئەوپەڕی توانایانەوە پیلانی گڵاو لە دژی شۆڕشگێڕە دڵسۆز و رەسەنەکان دەگێڕن و، دەیانەوێت لە کاریزمایان کەم بکەنەوە و لە گۆڕەپانی خەبات دووریان بخەنەوە، بەڵکو لە ناوشیان بەرن. . شایانی باسیشە ئەم هەلپەرستانە نە باوەڕیان هەیە و، بڕواشیان بە هیچ ئایدیۆلـۆژیایەک و، نە بە هیچ تیۆرێکی دیاریکراو نییە، ئەوان ئامادەن کە لە پێناوی بەرژەوەندییەکی کاتییاندا، دەست لە هەموو باوەڕ و بەهاکانیان هەڵبگرن، رەوشت و بەها و کەسێتی و ناوزڕانیشیان بەلاوە گرنگ نییە، گوێش بە رسوایی و شەرمەزاری و بە قسەی سووک و بە تانە و تەشەر نادەن. . ئەوەی ئەمڕۆش دەیڵێن، لە سبەینێدا نکووڵی لێدەکەن. . گرنگ بە لای ئەم هەلپەرستانەوە، وەرگرتنی پۆست و پایە و دەسەڵات و، بە دیهێنانی بەرژەوەندییە تایبەتییەکانی خۆیانن. . ئەم هەلپەرست و بێ ئابڕووانە، نەک رۆژێک لە رۆژان تنۆکێک خوێن بەڵکو دڵۆپێک ئەسرینیشیان لە پێناوی گەل و نیشتمانەکەیاندا نەڕشتوون. . هاتوونەتە سەر خوانی ئامادەکراو. . زۆر بە داخەوە کە لە سایەی خۆێنی هەزاران شۆڕشگێڕی قارەمان، ئەم هەلپەرست و ترسنۆکانە سوودمەندن و. . ئەمانە بەری شۆڕشەکان و قوربانیدانی شۆڕشگێرە قارەمانەکان و، شەهـیدە گیانبەخشەکان دەخۆن.\nشاعیری عێراقی (عەبدولوەهـاب بەیاتی) دەڵێ:" لە هەموو سەردەمەکاندا، دزەکانی شۆڕشەکان، شۆڕشەکانی هـەژارەکـان دەدزن"\n(نیلسون ماندێلا)ش دەڵێ:" کەسێک دەمرێ کە شایەنی مردن نییە. . کەسێکیش دەژی کە شایەنی ژیان نییە"\nشۆڕشگێرە رەسەنەکان، خاوەنی تێڕوانین و بەرنامەی شۆڕشن. . کەسانێکی پاک و دڵسۆزن و، خاوەنی باوەڕ و ئیرادەن، لەژێر هیچ فشارێکدا دەستبەرداری پرەنسیپەکانی شۆڕشەکانیان نابن. . تەنانەت لە دوای رزگارکردنی نیشتمان و گەلەکانیشیان لە ستەم و لە چەوسانەوەی رژێمە ستەمکارەکان، یا لە داگیرکەرانی بیانی، هەڵویست و باوەڕی نیشتمان پەروەری خۆیان ناگۆڕن و پەیوەست دەبن بە پرەنسیپەکانی شۆڕشەکانیانەوە، هەردەمیش بەرژەوەندییە باڵاکانی نیشتمان و گەلەکانیان، لە بەرژەوەندییە تایبەتییەکانی خۆیان لەپێشتر دەزانن. . لە پێناوی پۆست و پلە و پایەشدا نەبوونە بە شۆڕشگێڕان.\nبەڵام شۆڕشگێڕە ناڕەسەن و درۆزنەکان و، هەلپەرستانی چاونەزێڕ، هیچ ئایدیۆلۆژیا و بەرنامەیەکی داڕێژراویان نییە. . تەنها نەخشەیان ئەوەیە کە چۆن بگەن بە دەسەڵات و بە پلە و پۆست و، چۆن بتوانن مەرامەکانی خۆیان بە دەستبهێنن. . بۆ بە دەستهێنانی مەرامەکانیشیان، هیچ بەها و شەرم و شکۆیەکیان نییە، ئامادەن کە هەموو رێگایەکی چەوت و نالەباریش بگرنەبەر بۆ گەیشتن بە خواست و بە مەرامەکانیان، هەلپەرستان پەیڕەوی(تیۆری میکافیلی) دەکەن کە چەمکەکەی ئەوەیە(ئامانـج پاکانە بۆ هـۆ دەکات) ئەمانە هەوڵی ئەوەش دەدەن، کە رێبازی راست و رەسەنی شۆڕشەکان بگـۆڕن و، دروشمە جـوانەکانییان چەواشەبکەن و، بە درۆ و بە بوختانی هەڵبەستراو، توومەت و تاوان بخەنە پاڵ سەرکردە دڵسۆزەکانی شۆڕشەکان. . کاریـزما و کارتێکردن و شکۆ و رێزیان لەبەرچاوی گەلەکەیان بخەن. . بەڵکو بەشێکی زۆر لە شۆڕشگێڕە رەسەنەکان و لە سەرکردکانی شۆڕش بە پیلانی هەلپەرستەکان کوژران.\n(ناپلیۆن)دەڵێ:" لە شۆڕشدا، دوو جۆرە خەڵکی هەن، ئەوانەی شۆڕش بەرپادەکەن، ئەوانەش کە لێی سوودمەند دەبن"\nزۆرن ئەو سەرکردە تێکۆشەر و شۆڕشگێڕە دڵسۆزانەی، کە سەروەریان بۆ گەلەکانیان تۆمارکردن و، بۆنە مایەی شانازی و تا هەتایە نەمرن و، لە لاپەڕە زێڕینەکانی مێژوودا ناویان تۆمارکراون و. . بە ئەوپەڕی رێز و شکۆدارییەوە یاد دەکرێنەوە. . بۆ نموونـە: ماهاتما گانـدی، جیـڤارا، نیلسون ماندێلا، قـازی محەمەد، عومەر ئەلموختار، ژانـدارک، قەدەمخێر، شێخ مەحموود، مستەفا بارزانی، جۆلیۆس نیرێری، جورج واشنتۆن، . . . هتد.\nهەر بۆ نموونەش، بە کورتی ئاماژە بە رۆڵی سەرکردەی شۆڕشگـێڕی وڵاتی تەنـزانیا (جۆلیۆس نیرێری) دەکەین، کە لە دژی داگیرکەری بەریتانیا، شۆڕشێکی رزگاریخوازی پەرپاکرد. . جۆلیۆس نیرێری، یەکێکە لە شۆڕشگێڕە دڵسۆز و رەسەنەکان، کە پێبەندی پرەنسیپەکانی شۆڕشەکیان بوو. . بەرزترین هیـوا و ئامانجی جۆلیۆس ئەوەبوو، کە ریزەکانی گەلی تەنزانیا یەکبخات و، رۆڵەکانی گەلەکەی لە جیاتی هۆزایەتی پەروەری، هاوبەستەبوونیان بۆ گەل و نیشتیمانەکەیان هەبێت، ئەوەی ویستی هێنایەدی، توانی گەلی تەنزانیا یەکبخات و، هەموو شێوە جیاوازی و دابڕان و ململانێیەکی نەهێشت. . لە سایەی یەکێتی گەلەکەی و تەنزانیاپەروەریدا، توانی وڵاتەکەی لە ئیمپریالزمی بەریتانیا رزگار بکات و، سەربەخۆیی تەنزانیا رابگەیەنێت.\nجۆلیۆس لە سەرەتای دەسەڵات و حوکمڕانیدا بەر لە هەموو شتێک، گرنگییەکی زۆری بە باشکردنی ژیان و گـوزەرانی رۆڵەکانی گەلەکەی دا، دووەمین کاریشی ئەوەبوو، کە ئاستی فێرکردن و پەروەردەکـردنی بەرزکـردەوە، کارێکی گرنگی تری خزمەتگوزاریی تەندروستیشی بۆ هەمووان دابین کرد. . شۆڕشێکی چاکسازیشی لە هەموو بورەکانی ژیاندا راگەیاند. . جۆلیۆس نيرێری بوو بە خۆشەویستی گەلەکەی و بە سومبلی تەنزانیا.\nگەلی کوردمان لە پێناوی رزگارکردنی کوردستان لە داگیرکەرانی بیانی، چەندین شۆڕشی خوێناوی بەرپاکردووە، لە ئێستاشدا شۆڕشی رزگاریخواز لە کوردستاندا درێژەی هەیە. . تا ئەمڕۆ بە هەزاران رۆڵەی قارەمان و بەجەرگمان، بە دەیان سەرکردەی تێکۆشەر و دلێر و دڵسۆزی گەلەکەمان بوونە سووتەمەنی ئەم شۆڕشانە و شەهیدبوون. . لەو بڕوایەدام کە هەموو کوردێک گرنگترین هۆیەکانی سەرنەکەوتن و شکستیی شۆڕشەکانمان دەزانێت کە چین.\nتەنها لە باشووری کوردستاندا، شۆڕش بە ئەنجام گەیشت، ئەو ئازادی و نیوچە سەربەخۆییەی کە لە ئەمڕۆدا لە باشووری کوردستاندا هەیە. . بە دەریاکی خـۆێن و فرمێسک، بە قوربانیدانی هەزاران پێشمەرگەی قارەمان و بەجەرگمان، بە ئەنفال و کیمیابارانی گەلەکەمان هاتوونەتە دی. . بەشێکی زۆر کەمی شۆڕشگێرە رەسەنەکانمان و، سەرکردە دڵسۆزەکانمان لە بەری شۆشەکە سوودمەندن.\nبە دەخاوە لە ئەمڕۆدا، دەبینین کە کەسانێکی هەلپەرست و ترسنۆک و هیچ لەباری فسفس پاڵەوان و، بەرژەوەندی پەرست، کە سنگی خۆیان دەردەپەڕێنن و، خۆیان کردوون بە خـاوەنی شۆڕش و، بوونە بە قارەمانی پەردەی هەندێ لە تەلەفزیۆنەکان و لە میدیاکانی کوردستان. . بەشێکی زۆری ئەم هەلپەرستانە هاتوونەتە سەر حازری و دەستیان بەسەر دەستکەوتەکانی شۆڕشدا گرتووە، زۆربەی دەسەڵات و پوستە باڵاکان و هەستیارەکانیان قورخکردوون. . نە رابردوویەکی ئەوتۆیان هەیە و نە بەگراوندێکی شۆڕشگێڕێ و سیاسی و رۆشنبیریشیان هەیە. . نە لە ئاستی ئەو پۆست و دەسەڵاتە هەستیارانەدان کە وەریان گرتوون، نە شایەنی ئەوەشن کە لەو پۆستانەدابن، ئێمە لە نووسینێکی پێشترماندا لەژێر ناوی (گەورەترین گەندەڵی بوونی کەسی نەشیاوە لە شوێنی شیاودا) ئاماژەمان بە رۆڵی نەرێنی ئەم هەلپەرستانە و بە قورخکردنی دەسەڵات کردووە. . بەشێکی زۆری ئەم هەلپەرستە خۆدەرپەڕێنانەی ئەمڕۆمان، نە فیشەکێکیان بە داگیرکەرانی کوردستانەوە ناوە و، نە وشەیەکیان لە دژیان وتوون یا نووسیون. . ئەم هەلپەرستانە هەژاران و شۆڕشگێڕە رەسەنەکانی گەلەکەمانیان کردوون بە پەیژەی سەرکەوتنیان. . بە ئاشکراش مزایدە بە چارەنووسی کورد و کوردستانەوە دەکەن، ئەم هیچ لەبارانە، هەلێکی زێڕینیان لەدەست گەلەکەمان دا، بۆ ئەوەی ئەمڕۆیەکی باش و داهاتوویەکی باشتر بۆ کورد و کوردستان دابین بکەین. . ئەمانە بازرگانی بە خوێنی رۆڵەکانی گەلەکەمانەوە دەکەن. . ئەم هەلپەرست و دز و گەندەڵانە، گوێش بە شوورەیی و بە شەرمەزاری و بە رسوایی و رووڕەشیان نادەن، گرنگ بەلایانەوە دزینی قووتی رەش و رووتی گەلەکەمان و، گیرفان پڕکردن و دۆلار کۆکردنەوەیە . . تەنانەت ئامادەی ئەوەشن کە لە پێناوی پەرژەوەندییەکانیانی خۆیان و مانەوەیان لە دەسەڵات و لە پۆستەکانیان دا، ناپاکی بکەن و، دەستیش بخەنە نێو دەستی داگیرکەرانی کوردستان و. . بێدەنگیش بن لەو تاوانانەی کە بە بەرچاویانەوە لە گەلەکەمان دەگرێن. . هەندێکیان وایان لێهاتووە، کە بەبێ پرسی داگیرکەران، ناتوانن پەنجە بە ئاویشدا بکەن. . بەڵام ئەو رۆژە نزیکە کە چیتر گەلەکەمان دان بە خۆیدا نەگرێ و، لە دژی ئەم هەلپەرست و گەندەڵکارانە راپەڕێت و، کونە مشکیان لێبکەن بە قەیسەری.\nدەمەوێت ئەوەش بڵێم، پێویستە باش و خراپ تێکەڵ نەکەین و لێکیان جیابکەینەوە، ئەوەی کە من لەم نووسینەمدا مەبەستمە، هەلپەرستەکان و دەسەڵاتدارە هیچ لەبارەکان و بەرژەوەندی پەرستەکان و پاشەڵپیسەکان و دزەکان و خۆپەرستەکان و گەندەڵکارەکانن. . کە وەکو گەنە و مێشوولە نووساون بە جەستەی گەلەکەمانەوە و خوێنی دەمـژن. . بەڵام کەسانێکی دەسەڵاتدار و پۆست و پایەبەرز و، شۆڕشگێری رەسەن و پاک و دڵسۆزیشمان هەن، کە لە ئەمـڕۆدا لە پۆستە باڵاکان دان، یا لە دادمودەزگاکاندا بەرپرسن، زۆر بە دڵسۆزییەوە خزمەتی گەلەکەمان دەکەن و، بەرژەوەندی باڵای گەلەکەمان لە سەرووی هەموو بەرژەوەندییەکی خۆیانەوە دەزانن. . لە لای گەلەکەمان رێـز و شکۆیان هەیە. . ئەم تێکۆشەر و شۆڕشگێڕە دڵسۆز و رەسەنانەمان، شایەنی ئەوەن کە لەبەری خەبات و قوربانیدانیان و، شۆرشەکەمان بخۆن و سوودمەندبن. . ئەم تێکۆشەر و شۆڕشگێڕانەمان لە ئەمڕۆشدا، هەر خۆیان بە شۆڕشگیڕ و بە پێشمەرگەی گەلەکەمان دەزانن و، سەربەرزن کە هیچ ناپاکییەکیان بەرانبەر بە کورد و کوردستان نەکردوون. . ئێستاش ئامادەی گیانبەخشینن .\nنەرویج:(٣٠/ ئوکتۆبەر/ ٢٠١٦)


سه‌رۆکی سوریا پارێزگاری حه‌ما ده‌رده‌کات\nدیمه‌نێـکی خۆپـیشـاندانه‌که‌ی ڕۆژی هه‌ینی شـاری حه‌ما، 1 ی حه‌وتی 2011\nسه‌رۆکی سوریا به‌شـار ئه‌لئه‌سه‌د پارێزگاری حه‌مای له پـۆسته‌که‌ی ده‌رکرد که له‌وێ ڕۆژی هه‌ینی به ده‌یان هه‌زار که‌س ڕژانه سه‌ر شه‌قامه‌کان و داوای ده‌سـتبه‌رداربوونی سه‌رۆکیان له ده‌سه‌ڵات کرد.\nئاژانسی هه‌واڵه‌کانی سـانای حکومه‌تی سوریا ڕۆژی شه‌ممه ئه‌م هه‌واڵه‌ی ڕاگه‌یاند، وه‌لێ هیچ باسی له هۆکاری ئه‌م بڕیاره سیاسیـیه نه‌کرد.\nچالاکوانانی سوری ده‌ڵێن هێزه‌کانی حکومه‌ت به لای که‌م 14 که‌سیان کوشـتووه له‌و خۆپـیشـاندانانه‌ی ڕۆژی هه‌ینی سه‌رانسه‌ری وڵاته‌که‌یان گرته‌وه. ده‌شڵێن ژماره‌یه‌ک له خۆپـیشـاندانه‌کانی ڕۆژی هه‌ینی گه‌وره‌ترین بوون له‌وه‌تای له مانگی سێـیه‌وه ده‌ربڕینی ناڕه‌زایی به‌رامبه‌ر به حکومه‌ته‌که‌ی به‌شـار ئه‌لئه‌سه‌د ده‌سـتیپـێـکردووه.\nڕۆژی هه‌ینی خه‌ڵـکی له نزیک سـنووری تورکیا و ناوه‌ندی وڵاته‌که و هه‌روه‌ها له چه‌ند ناوچه‌یه‌کی دیمه‌شقی پایته‌خت گردبوونه‌وه.\nکۆمه‌ڵه‌کانی مافی مرۆڤ ده‌ڵێن له ناوه‌ڕاستی مانگی سێـیه‌وه هه‌تا ئێسـتا هێزه‌کانی حکومه‌ت زیاتر له 1400 خۆپــیشـانده‌ریان کوشـتووه که زۆربه‌یان که‌سـانێـک بوون به ئاشـتیـیانه ناڕه‌زایی خۆیان ده‌ربڕیوه.\nوردکاری ڕووداوه‌کانی نێو سوریا سه‌خته له سه‌رچاوه‌ی سه‌ربه‌خۆوه پـشـتڕاست بکرێنه‌وه، ئه‌وه‌ش به‌هۆی ئه‌وه‌ی حکومه‌ت ڕێـگه به ژماره‌یه‌کی که‌می په‌یامنێرانی بیانی ده‌دات بچنه ناو وڵاته‌که‌وه و هه‌روه‌ها جموجۆڵیان سـنووردار ده‌کات.


چاره‌سه‌ری نوێێ شێرپه‌نجه دۆزرایه‌وه\nahmad 19/01/2020 - 10:15 بڵاوکراوەتەوە لە هەواڵ/هەمەڕەنگ\nله تاقیكردنه‌وه‌ی نوێێ زاناكان چاره‌سه‌رێكی نوێ دۆزرایه‌وه بۆ نه‌خۆشی شێرپه‌نجه ، ئه‌ویش تا ئیستا له‌سه‌ر مشك كراوه و سه‌ركه‌وتنی به‌ده‌ست هێناوه.\nبه‌پێی راپۆرتێكی رۆژنامه‌ی "ده‌یلی مه‌یڵ"ی به‌ریتانی، تاقیكردنه‌وه‌یه‌كی مژده‌به‌خش له‌لایه‌ن ژماره‌یه‌ك زاناوه ئه‌نجامدراوه، كه بوه‌ته‌هۆی له‌ناوبردنی خانه شێرپه‌نجه‌ییه‌كان به‌ته‌واوه‌تی و ئه‌وه‌ش له‌سه‌ر مشك تاقیكراوه‌ته‌وه‌و به‌ته‌واوه‌تی سه‌ركه‌وتنی به‌ده‌ستهێناوه.\nبه‌پێی زانیاریه‌كان، له‌تاقیكردنه‌وه‌كه‌دا ئۆكسیدی مس به‌شێوه‌یه‌كی زۆر ورد به‌كارهێنراوه و ماده‌كه تایبه‌ت به‌و تاقیكردنه‌وه‌یه دروستكراوه، به‌شێوه‌یه‌ك مسه‌كه له تاڵی مو باریكتره و زۆر ورده، گرێ شێرپه‌نجه‌ییه‌كانی ئه‌و مشكانه‌یان پێ كوتیوه، كه گرێی شێرپه‌نجه‌ییان هه‌بوه و به‌ته‌واوه‌تی چاكبونه‌ته‌وه و گرێكان نه‌ماون.\nئه‌و زانایانه ئاماژه‌یان به‌وه‌داوه، هیوایان هه‌یه ئه‌و چاره‌سه‌ره شوێنی چاره‌سه‌ری كیمیاوی بگرێته‌وه، كه زۆر ئازاربه‌خش و هیلاككه‌ره.\nلای خۆیشیانه‌وه پرۆفیسۆر "ستیڤان سوینن" و دكتۆر "بیلا مانشیان" له‌زانكۆی KU Leuven ی ئه‌ڵمانی كه كاریان له‌پرۆژه‌كه‌دا كردوه وتویانه "ئه‌گه‌ر ئۆكسیدی كانزاكان به‌رێژه‌یه‌كی زۆر له نه‌خۆش بدرێت ئه‌وا مه‌ترسی دروستده‌كات، به‌ڵام به قه‌باره‌ی نانۆیی و له‌ژێر ته‌ركیزێكی تایبه‌تدا، كه كۆنترۆڵكراو بێت جێی مه‌ترسی نییه و سودبه‌خشه".\nسوینن ئاماژه‌ی به‌وه‌شداوه، ئه‌وه یه‌كه‌مجاره تاقیكردنه‌وه‌ی له‌ناوبردنی خانه شێرپه‌نجه‌ییه‌كان له‌رێگه‌ی ئۆكسیدی كانزاكانه‌وه بكرێت، له‌هه‌نگاوی دووه‌میشدا وردیله‌ی نانۆیی كانزایی دیكه دروستده‌كه‌ن به‌تایبه‌تی ئه‌و وردیلانه‌ی كاریگه‌ری له جۆره‌كانی شێرپه‌نجه ده‌كه‌ن.


دەزگای هەواڵی ئینتەرفاکسی ڕوسی لە زاری وتەبێژی کرێملنەوە بڵاویکردەوە ڕوسیا کەلوپەلی تەندروستی ڕەوانەی ئەمەریکا دەکات بەمەبەستی یارمەتیدانیان لە ڕووبەڕووبوونەوەی ڤایرۆسی کۆرۆنادا.\nسەرۆکی ڕوسیا ڤلادیمێر پوتن ڕۆژی دووشەممە لە پەیوەندییەکی تەلەفونیدا لەگەڵ سەرۆکی ئەمەریکا دانۆڵد ترامپ ئەو پێشنیارەی کردووە، لە پەیوەندییە تەلەفونیەکەدا باسیان لە ڤایرۆسی کۆرۆنا و بازاڕی نەوت کردووە و فەرمانیان بە وەزیرانی وزەی وڵاتەکانیان کردووە گفتوگۆ بکەن.\nئینتەرفاکس لە زاری وتەبێژی کرێملن دیمیتری پێسکۆڤەوە بڵاویکردەوە " سەرۆک ترامپ سوپاسگوزارانە یارمەتیە مرۆییەکانی پەسەند کردووە." ئەوەشی خستەڕوو پێدەچێت ڕۆژی سێشەممە فڕۆکەیەکی ڕوسی بە کەلوپەلی تەندروستیەوە بەرەو ئەمەریکا بڕوات.\nڕۆژی سێشەممە ژمارەی توشبووان بە ڤایرۆسی کۆرۆنا لە ئەمەریکا نزیک بۆوە لە 180,000 کەس، ئەوەش دوای ئەوەی 16,000 کەسی دیکە توشی ڤایرۆسەکە بوون.\nپەیوەندییەکانی نێوان مۆسکۆ و واشنتن لەم ساڵانەی ڕابردوودا گرژییان تێکەوت، ئەمەش بەهۆی سزاکانی ئەمەریکاوە بۆ سەر ڕوسیا دوای ئەوەی ڕوسیا لە ساڵی 2014 دا دورگەی کریمیای گرتەخۆو پشتیوانی و کۆمەکی جیاخوازەکانی ڕۆژهەڵاتی ئۆکرانیای کرد کە دژی حکومەتی ئۆکرانیا وەستاون.


دارایی عیراق كاتی دابەشكردنی مووچەی مانگی 1ی 2021ی ڕاگەیاند - تۆڕی میدیایی خەڵک\nسەرۆك وەزیرانی عیراق جەخت لە دابینن كردنی مووچەی فەرمانبەران دەكاتەوە و وەزارەتی داراییش بە خانەنشینان دەست بە دابەشكردنی مووچەی مانگی 1ی ئەمساڵ دەكات.\nبەپێی هەواڵی میدیا عیراقییەكان، وەزارەتی دارایی عیراق لە بەیاننامەیەكدا ڕایگەیاندووە، كە ڕۆژی سێ شەممە 5-1-2021 دەست بە دابەشکردنی مووچەی مانگی ١ی ئەمساڵی خانەنشینان دەکرێت.\nئەمە لەكاتێكدایە، دوێنێ شەممە، مستەفا كازمی، سەرۆك وەزیرانی عیراق ڕایگەیاند، توانیومانە بەردەوامبین لەسەر دابین كردنی مووچەی فەرمانبەران و ڕێگە نادەین عیراق دابڕمێت و مایەپووچ ببێت.\nهەرچەندە حكومەتی هەرێمی كوردستان بڕیاری دابوو مووچە لەگەڵ عیراق دابەش بكات و بەو هۆیەوە 5 مووچەی ساڵی ڕابردووی پاشەكەوت كرد، بەڵام تا ئێستا كاتی دابەشكردنی مووچەی مانگەكانی 11 و 12ی ساڵی ڕابردوو نادیارە.\n17 نیسان 2021 7.00 pm\nخەڵك پسپۆڕێكی دارایی و ژمێریاری دەڵێت، دانانی باج لەسەر مووچە نایاساییە و جێبەجێ ناكرێت ئەگەر حكومەت بیەوێت…\nمەسرور بارزانی؛ حكومەتی هەرێم بە هەموو شێوەیەك داكۆكی و پشتگیریی لە ئازادیی كاری ڕۆژنامەگەریی لە كوردستان دەكات\n01 ئازار 2021 5.13 pm\nخەڵك- حكومەتی هەرێمی كوردستان ڕایدەگەیەنێت ، حكومەت زەمینەی ئازادی ڕادەربڕینی بۆ ڕاگەیاندنكاران دەستەبەر كردووە…


مەسروور بارزانی و پلاسخارت گفتوگۆیان دەربارەی دوا پەرەسەندنەکانی عێراق و پرۆسەی هەڵبژاردنی ئەنجومەنی نوێنەران کرد\nکۆدی هەواڵ: 3682\nڕێکەوتی بڵاوکردنەوە: 08:49 - 2021/10/15\nبەشی عێراق و هەرێمی کوردستان- مەسروور بارزانی سەرۆکی حکوومەتی هەرێمی کوردستان، پێشوازیی لە جینین هێنیس-پلاسخارت نوێنەری سکرتێری گشتیی نەتەوە یەکگرتووەکانی لە عێراق کرد.\nبەپێی هەواڵی کوردپرێس، لە کۆبوونەوەکەدا گفتوگۆ دەربارەی دوا پەرەسەندنەکانی عێراق و پرۆسەی هەڵبژاردنی ئەنجومەنی نوێنەران کرا و ڕۆڵی چاودێرانی نێودەوڵەتی و نەتەوە یەکگرتووەکان، لە پشتگیری کردن و سەرخستنی پرۆسەی هەڵبژاردن بەرز ھەڵسەنگێنرا.\nهەردوولا خوازیاربوون کە حکومەتی داهاتووی عێراق، حکوومەتێکی گشتگیر بێت و بەبێ جیاوازی، خزمەتی هەمووو پێکهاتە و هاووڵاتییانی عێراق بکات.


19/10/2020 2198 جار خوێندراوه‌ته‌وه\nبەرپرسێكى باڵاى پارتى دیموكراتى كوردستان ڕایده‌گه‌یه‌نێت، ئه‌وان پێشتر زانیاریان له‌سه‌ر ئه‌و په‌لاماره هه‌بوه كه كراوه‌ته سه‌ر باره‌گاكه‌یان له‌شارى به‌غدا، ده‌شڵێت:"لێدوانه‌كانی هۆشیار زێباری وه‌كو قه‌میسی عوسمانی لێكرا، ئه‌گه‌رنا كێشه‌كه بوعدێكی تری هه‌یه‌و له‌شوێنێكی تره‌وه سه‌رچاوه‌یگرتوه"، ئاشكراشیده‌كات، زیاتر له 500 كارمه‌ندو هێزى ئه‌منی عێراق له‌ده‌وروبه‌ری باره‌گاكه‌ى ئه‌وان بونه، "به‌ڵام به‌شێوه‌یه‌كی جدی كاره‌كانیان ئه‌نجام نه‌دا".\nشوان محه‌مه‌د ته‌ها به‌رپرسی لقی پێنجی پارتی له‌به‌غدا ڕایده‌گه‌یه‌نێت، "ئه‌وانه‌ی هێرشیانكرد عه‌فه‌وی نه‌بون، به‌ڵكو زۆر موده‌ڕه‌ب بون، وه‌كو ئه‌وه‌ی كه له‌سه‌ربازگه‌كانه‌وه هاتبن به‌ئیعازێك ده‌هاتن‌و به‌ئیعازێك ده‌ڕۆیشتن، به‌ئوتومبێله‌كانی حه‌شدی شه‌عبی هاتبون‌و ئاڵای حه‌شدی شه‌عبی به‌سه‌ره‌وه‌بوو هوتافه‌كانی ئه‌وانیان ده‌وته‌وه‌و وێنه‌ی شه‌هیده‌كانیان به‌ده‌سته‌وه‌بوو".\nبه‌رپرسه‌كه‌ى پارتى بۆ ده‌نگى ئه‌مریكا ئاماژه‌ى به‌وه‌شكردوه، "لێدوانه‌كانی هۆشیار زێباری وه‌كو قه‌میسی عوسمانی لێكرا، ئه‌گه‌رنا كێشه‌كه بوعدێكی تری هه‌یه‌و له‌شوێنێكی تر سه‌رچاوه‌یگرتوه، چونكه زۆر له‌سه‌رانی شیعه‌ی عێراقی لێدوانی له‌وه توندتریانداوه ده‌رباره‌ی حه‌شد، به‌ڵام له‌هیچ لایه‌ك قسه‌وباسی لێوه‌نه‌كراوه".\nئاشكراشیده‌كات، "له‌ڕێگه‌ی ڕێكخستنه‌كانی خۆمانه‌وه‌و هه‌ندێك ئاماژه‌ی هه‌واڵگریش هه‌بون‌و بۆ ئه‌و په‌لاماره، ئێمه حكومه‌تی عێراقمان لێ ئاگاداركرده‌وه، زیاتر له500 كارمه‌ندى ده‌زگا ئه‌منیه‌كان له‌ده‌وروبه‌ری لقمان بون، به‌ڵام به‌داخه‌وه به‌شێوه‌یه‌كی جدی كاره‌كانیان ئه‌نجامنه‌دا، چونكه هه‌ر خۆی له‌خۆیدا ده‌زگای ئه‌منی عێراق ده‌زگایه‌كی شلۆقه".


لێژنەی مافی مرۆڤی پەرلەمانی کوردستان لەسەر بوونی پەکەکە و گرفتەکانی کۆ دەبێتەوە\nسەرۆکی لێژنەی مافی مرۆڤ: سەردانی ئەو شوێنانە دەکەین\nزریان حاجی 19/06/2019 - 14:08 بڵاوکراوەتەوە لە كوردستان\nسەرۆکی لێژنەی مافی مرۆڤی پەرلەمانی کوردستان ڕای دەگەیەنێت سەردانی مەیدانی ئەو شوێنانە دەکەن کە بەھۆی پەکەکەوە تۆباران کراون و شەھید و برینداریان ھەیە.\nڕۆمیۆ ھەرکی، سەرۆکی لێژنەی مافی مرۆڤ لە پەرلەمانی کوردستان بە (باسنیوز)ی ڕاگەیاند: "پەکەکە دەبێ نەبێتە ڕێگەیەک بدۆزیتەوە بۆ ئەوەی بیانوو بە دوژمنی خۆی نەدات، چونکە بەو هۆیەوە بۆردومانی ھەرێمی کوردستان دەکرێت".\nھاوکات ئاشکراشی کرد "بەرنامەمان دەبێت بۆ ئەوەی سەردانی مەیدانی ئەو شوێنانە بکەین کە خەڵکی تێدا شەھید و بریندار بوون و بەرپرسیارێتیی مافی مرۆڤە ڕاپۆرتی خۆی پێشکەش بە لایەنی پەیوەندیدار بکات بۆ نەھێشتنی ئەم حاڵەتە و داوای قەرەبووکردنەوە بۆ زیانلێکەوتوان بکات".\nسەرۆکی لێژنەی مافی مرۆڤ لە پەرلەمانی کوردستان گوتیشی: "لەم ڕۆژانەدا کۆبوونەوەیەکی تایبەت و پەیوەست بەم پرسە دەکرێ و تۆپبارانەکان و گرفتەکانی پەکەکە تەوەری سەرەکیی کۆبوونەوەکە دەبێت و جیا لەوەش بڕیاری خۆمان دەبێت".\nوەزارەتی تەندروستی جۆرە دەرمانێك بۆ سه‌رجه‌م نه‌خۆشخانه‌كان دابین ده‌كات


مەڵبەندی بادینانی یەکێتی: کادیرێکمان لەژێر ئەشکەنجەدا دانپێدانانی لێوەرگیراوە و بەزیندانیکردن سزادراوە – سنور میدیا\nمەڵبەندی بادینانی یەکێتی: کادیرێکمان لەژێر ئەشکەنجەدا دانپێدانانی لێوەرگیراوە و بەزیندانیکردن سزادراوە\nژمارەی بینین: 261\nمەڵبەندی دهۆکی یەکێتیی نیشتمانیی کوردستان رایگەیاند، ئەمڕۆ یەکشەممە بەرپرسی بەشی کۆمەڵایەتی لە کۆمیتەی رێکخستنی زاخۆی حیزبەکەیان دادگایی کراوە و سزای 7 ساڵ زیندانیکردنی بەسەردا سەپێندراوە، بۆیە باوەڕیانوایە ” ئەو بڕیارەی دادگا بڕیارێکی ناڕاستە و دورە لە بنەما یاسایی و دادوەرییەکان، چونکە کادیرەکەمان لەژێر ئەشکەنجەدا دانپێدانانیانی لێوەرگیراوە”.\nمەڵبەندی دهۆکی یەکێتیی لەراگەیەنراوێکدا ئاماژەی بەوەشکردوە، “لە کاتێکدا دۆسیەی زیندانیانی بادینان کاردانەوەی ناوخۆیی و نێودەوڵەتی لێکەوتوەتەوە، ھەموان چاوەڕوانی ئەوەبون دادگا پێداچونەوە بە بڕیارەکانیدا بکات، بەڵام ئەمڕۆ مەلا نەزیر بەرواری کادری یەکێتی لە سنوری زاخۆ سزای حەوت ساڵ زیندانی بەسەردا سەپێنراوە”.\nئەوەش هاتوە، “ئەو بڕیارەی دادگا بڕیارێکی ناڕاستە و دورە لە بنەما یاسایی و دادوەرییەکان، لە ھەمانکاتدا پێویستە ھەموان ئەوە بزانن دەزگا ئەمنییەکان لەژێر ئازاردان و ئەشکەنجەدا، دانپێدانانیان لە مەلا نەزیر و دەستگیرکراوانی تری بادینان وەرگرتوە، ئەوەش پێچەوانەی بنەماکانی مافی مرۆڤە”.\nنەزیر بەرواری خەڵکی شارۆچکەی دەرکارە لە سنوری زاخۆ و نزیکەی 7 مانگ پێش ئێستا بە تۆمەتی سیخوڕی بۆ پارتی کرێکارانی کوردستان- پەکەکە دەستگیرکرا. بە وتەی ئاسایشی زاخۆ، دەستگیرکردنەکە بە بڕیاری دادگای لێکۆڵینەوە بوە و دواتر کەیسەکە دراوەتە دادگا.\nپەیوەست بەم بابەتەش موحسین بەرواری، بەرپرسی کۆمیتەی یەکێتی لەزاخۆ بە خەندان-ی راگەیاندبو، “11ی شوباتی ئەمساڵ مەلا نەزیر بەرواری ئەندامی کاروباری کۆمەڵایەتی کۆمیتەکەمان لەماڵەکەی خۆیدا لەناحیەی دەرکار دەستگیرکراوە”.\nئاماژەی بەوەشکردبو، “ئاسایشی ناحیەی دەرکار تۆمەتی ئەندامبون و کارکردن لەپارتی کرێکارانی کوردستان (پەکەکە)ی داوەتە پاڵ ئەو کادرەی ئێمە، ئەوەش بەهۆکاری ئەوەی ناوبراو ئەندامی کۆنگرەی نەتەوەیی کوردستان (کەنەکە) یە”.


ژمارەی 204ی گۆڤاری مەهاباد چاپ و بڵاوکرایەوە\nتاريخ: ۱۳۹۶ دوشنبه ۲۸ اسفند ساعت ۱۲:۷ بازدید: 749 نظرات: 0 کد مطلب: 6308\nبە پێی هەواڵی پێگەی هەواڵیی هاژە ژمارەی 204ی گۆڤاری مەهاباد چاپ و بڵاوکرایەوە. لە سەروتاری ئەم ژمارەیەدا مودیر مەسئوولی گۆڤاری مەهاباد وێڕای پیرۆزبایی هاتنی ساڵی نوێ، ئاماژە بەمە دەکا کە چەرخی ژیان هەر لە سووڕان دایە و ساڵەکان دێن و ڕادەبڕن و دەنووسێت: "بەرەی مڕۆڤ بۆ زاڵ بوون بە سەر کەندوکۆسپەکانی‌دا چارەی هەر ئەوەیە کە دەست لە هومێد بەرنەدا."\nئەحمەد بەحری لە سەر ئەم شەڕ و خوێن ڕشتنەی کە وا بەرۆکی ڕۆژهەڵاتی ناوڕاستی گرتووە و بە تایبەتی گەلی کوردی کردۆتە ئامانج، گلێیی و گازندە لە زل هێزەکان دەکا و دەڵێت: "لە پێش چاوی دنیا، کوردانی ئیزەدی قەڵاچۆ کران، کچان و ژنان بە یەخسیر بران و لە بازاڕەکان وەک بەردەی جینسی فرۆشران! جگە لە هات و هاوارێکی ڕەسانەیی، دونیا هیچی دی نەکرد."\nبەحری لە سەر گرێدانی ئەو شەڕە لە سەر خاکی کورد، لەسەر بڕوایه‌یە کە: "تاوانمان هۆگری بە کەرامەتی ئینسانە، تاوانمان ئاشق بوون بە هەموو ئەو کردەوانەن کە هەوێنی ئینسانییەتن."\nمودیر مەسئوولی گۆڤار، شکانی داعش لە ڕۆژهەڵاتی ناوەڕاست کە جیهان لێی تۆقیبوو و تەنیا کورد توانی لیمبۆزی ئەو لە عەرز بدات و هاوکات پشت بەستن بە زل‌هێزەکان و وڵاتانی ڕۆژئاوایی دەخاتە ژێر پرسیار و دەنووسێت: "پێمان وا بوو قەرەبووی ئەو هەموو قارەمانەتی و لە خۆ بردوویی‌یەمان بۆ دەکەنەوە، بۆ دابین بوونی مافی سەرەتاییەکانمان پشتیوانمان دەبن، بەڵام ڕووداوەکان نیشانیان‌دا باوەڕ بە ڕۆژئاوا بێ خێرە و تا ئێرە ئاش بەتاڵی بۆ هێناوین".\nبەحری لەسەر ئەو بڕوایەیە کە زل‌هێزەکان تەنیا لە بەرژەوەندی خۆیان دەگەڕێن و بەداخەوە "نەوت، ئەو کانگا گرینگە، بووەتە بەڵای گیانی خەڵکی ڕۆژهەڵاتی ناوین".\nئەو لە کۆتایی‌دا ڕێکخراوی نەتەوەیەکگرتووەکان بە بێ‌دەسەڵات و دەستەوەستان ناودەبات و دەڵێت: "لە بەر چاوی دنیا چوارچێوەی سنوورەکان بە بیانووی دیفاع لە ئازادی دەبەزێنن و گەلان دەچەوسێننەوە" و لە جیاتی ئەوەی کە پارێزەری دێموکراسی بن لە خزمەت قسەی دیکتاتۆر و ملهۆڕان دان.\nوتاره‌کانی ئەم ژمارەیە لە دوو بەشی کوردی و فارسی و لە سەر بەشی کۆمەڵایەتی، فەرهەنگی و ئەدەبی پێکهاتوون کە وتارەکانی بەشی کوردی 18 دانە و وتارەکانی بەشی فارسی 8 دانە لەخۆ دەگرن کە لە بەشی کوردی‌دا بێجگە لەم وتارانە فایلی "کەونەنیشتمان"، "دوو وێنە" و هەر وەها "شێعر" تێخزێندراون.\nمەرگی دێموکراسی لە ڕۆژهەڵاتی ناوین‌دا / مودیر مەسئوول\nبەرەو زمانی یەک‌گرتوو / عەبدوڵڵا عەبدوڵڵازادە\nمیتانی، لکێک لە مادەکان / مراد نەزەری\n"دۆڵی شەهیدان"ی پشدەر / ئاوات سەید ئەحمەد\nسێبەری زیندووی نووسین / عەلی غوڵام‌عەلی\nکلیسەی ئاغەزەمان / سەلام ئیسماعیل‌سورخ\nوەرزشوانێکی سەرکەوتوو / سوارە فتوحی\nسەفەرێک بۆ باخچەی ئاوات / سەلیم ئارووم\nمۆسیقی کوردی لە لێواری هەڵدێری نەمان‌دا / ناسر کە‌ریمی\nزمانی زگماکی یا زمانی دایکی؟! / ڕامان غەفووری\nدایکی هێمن و بیرەوەرییەک / نەسرین جەعفەری\nسنوورداریی وشەسازییەکانی شێعر لای یونس ڕەزایی / ئیسماعیل بابایی\nشاری پینەوپەڕۆ / قادر عەلیخا\nمەرگاوی ژین / سروە مەجیدی\nهزر و داهێنانی ئەدەبی / هادی حەبیبی\nدەردەزێم / ورگێڕان: ئەمین گەردیگلانی\nزوڵماوا / وەرگێڕان: فایەق دارتاش\nزبان مادری یا زبان رسمی\nمهاباد شهر اول خلاق ایران در توسعە و ترویج کتاب و کتابخوانی\nکوردها در روابط بین‌الملل / شریف عظیمی\nمروری بر نوشته‌ها و زندگی عبدالقادر طبیب / محسن مولوی\nنابغە‌ای گمنام / سوارە فتوحی\nچهارشنبە آخر سال و تعطیلات نوروز / معاونت اجتماعی فرماندهی انتظامی مهاباد\nوێنەی ڕووبەرگی ئەم ژمارەیە لە یەکێک لە تابڵۆ کێشراوەکانی ماشاڵڵا محەممەدی پێکهاتووە.\nبرچسب ها: ئەحمەد بەحری, داعش , ساڵی نوێ, فەرهەنگی, گۆڤاری مەهاباد, مەهاباد, هاژە, ڕۆژهەڵاتی ناوڕاست, کورد, کوردانە


1607 جار بینراوە| لەرێکەوتى : 2015-09-10\nدەقى وتارەکەى سەرۆکى فەرمانگە\nبەڕێزان.. لە ئێستادا بارودۆخى ئاراستەکانى عێراق و کوردستان دەگۆڕین و بەشێوەیەک گۆڕانکارى دروستبووە خەریکە نا ڕوونى لە ئێستا و داهاتووى ئەم نیشتمانە دەبێتە مۆرکێکى زەق، بەڵام ئەو چین و توێژەى دەتوانێت ژمارەکان و ئاماژەکان بگۆڕێت دەبێت چالاکوانان و ڕێکخراوە ناحکومییەکان بن، چونکە ڕێکخراوەکان لەلایەن کەسانى خۆبەخش و پسپۆڕ و خەمۆر بونیاتنراون و ئەوانەش دەتوانن گۆڕانکارى ڕیشەیى دروستبکەن، هێندەى ڕێکخراوەکان دەتوانن گۆڕانکارى دروستبکەن زۆرجار حکومەتە گەورەکان ناتوانن ئەو گۆڕانکاریانە بەدى بێنن، بۆیە ئەگەر سەیرێکى ئێستاى ڕێکخراوەکان بکەین ژمارەیەکى باشمان دەستدەکەوێت لە ژمارەدا، دەبینین تەنانەت لەسەرجەم سێکتەرەکاندا ژمارەى گەورە بەرجەستە بوونى هەیە، تەنانەت هەندێکجار پسپۆڕیى ڕێکخراوەکان زۆر وورد بۆتەوە و تونراوە ووردەکاریى لەکارى ڕێکخراوەیى لە کوردستاندا بەدى بێت، کە ئمە ئاماژەیەکى دڵخۆشکەرە.\nداتا و ژمارەى ڕێکخراوەکان\nژمارەى سەرجەم ڕێکخراوە تۆمارکراوەکان گەیشتۆتە 2498 ڕێکخراو و لەو ژمارەیەشدا 2242 ڕێکخراو لۆکاڵییە و 58 عێراقى و 168 نێودەوڵەتى و 30 تۆڕ تۆمارکراون.\nژمارەى ڕێکخراوەکان بەپێى سێکتەرەکانیان دابەش دەبن بەسەر ٢٤ سێکتەر کە ئەوەش ژمارەکانیانە:-\nکۆمەڵێک فاکتەر بونەتە هۆى بەرەوپێشبردنى کاریى ڕێکخراوەیى لە کوردستان، کە گرنگترینیان بریتی بووە لە یاساى ڕێکخراوەکان، کە لەلایەن پەرلەمانى کوردستانەوە لە ساڵى ٢٠١١ دەرچووە، نوسینەوەى ئەو یاسایە و دامەزراندنى فەرمانگەیەک لە سەرۆکایەتى ئەنجومەنى وەزیران بۆ ئەو مەبەستە و دواتریش بەرزبونەوەى ڕێژەى ڕێکخراوەکان، دەرخەرى ئەو پێناسەیە بووە کە لە کوردستاندا بۆ ڕێکخراوى ناحکومیى کراوە و ئاواتەخوازى بووین.\nپڕۆژە و کاروچالاکیى ڕێکخراوە لۆکاڵەکان لە کوردستاندا بەشێکى بەهاوکارى حکومەتى هەرێم بووە و، بەشێکیشى بەهاوکارى و پاڵپشتى ڕێکخراوە نێودەوڵەتییەکان و ئاژانسە جیهانییەکان بووە، بۆ ئەو مەبەستە لەسەر بودجەى ساڵى ٢٠١٣ حکومەتى هەرێم بڕى زیاتر لە ١٣ ملیار دینارى بۆ پاڵپشتى پڕۆژەى ڕێکخراوە ناحکومییەکان خەرجکرد، ئەوە جگە لەو ڕێژەى زۆرەى کە مانگانە دەیدات بە کۆمەڵە و سەنتەرە ڕۆشنبیریى و گروپە هونەرییەکان، بەڵام بەهۆى قەیرانى دارایى لەو ساڵەى کۆتاییدا نەمانتوانیوە پاڵپشتى دارایى ڕێکخراوەکان بین.\nئەو ڕاستیە ناشاردرێتەوە کە لە کوردستاندا ڕێکخراوەکان سوودمەندبوون لەلایەن حکومەتى هەرێمەوە لەڕووى پاڵپشتى دارایى و ئاسانکارى بۆ کارەکانیان و بەخشینیان لە باج و گومرک و چەندین خزمەتگوزارى تریش.\nلەگەڵ ئەوەدا زەمینە لەبارە بۆ کارى ڕێکخراوەیى لە کوردستان بەڵام، ئاستەنگەکانى بەرەوپێشبردنى کارى ڕێکخراوەیى لەگەڵ قەیرانە سیاسى و ئەمنى و ئابوورییەکان هاوتەریبن و، ئەوە ناشاردرێتەوە بەهۆى شەڕى داعش و قەیرانى دارایى و ئابووریى و پیشەسازى و نەبوونى هەلى کار و زۆربوونى ڕێژەى ئاوارە ئەرکى ڕێکخراوەکان زۆر قوڕس بووە و، ڕێکخراوە لۆکاڵەکان ناتوانن ئەو بارە گرانە بە تەنها هەڵبگرن.\nجێگەى خۆیەتى سوپاسى ڕێکخراوە نێودەوڵەتیەکان و وڵاتەکانیان بکەین کە تواناکانیان و پارەکانیان لێرە دەخەنە خزمەتى کەمپى ئاوارەکان و خزمەتکردنیان و سووککردنى بارى سەرشانى حکومەت و ڕێکخراوەکان.\nحکومەتى هەرێم لەڕێگەى فەرمانگەى ڕێکخراوە ناحکومییەکانەوە هەوڵى چڕکردنەوەى چالاکییەکانیداوە و، لەو بوارانەدا پاڵپشتى دارایى پێشکەشى پڕۆژەى ڕێکخراوەکان کردووە (کۆمەڵایەتى، ژینگە، پەروەردە، ئافەرتان، منداڵان، گەنجان، خاوەن پێداویستییە تایبەتەکان، یاسایى، تەندروستى، ئابووریى، میدیا، بەرەنگاربوونەوەى ماددەى هۆشبەر و هاتوچۆ) لەو بوارانەدا کۆى سەرجەم پڕۆژەکانى فەرمانگەکەمان ٤٢٣ پڕۆە بووە بە بڕى 9,827,111,000 نۆملیار و هەشتسەد و بیست و حەفت ملیۆن دینار و سەدو یازدە هەزار دینار.\nگرنگترین ئەو بوارانەى لەنێو پڕۆژە و کارەکان لە ئێستا و پێشووتر کارى بۆ کراوە بریتى بوون لە (بەشدارى مەدەنیانە و سیاسى بۆ تاکەکانى کۆمەڵگە، هەویە و ئینتیما، پەروەردە و فێرکردن، هەلى کار و تەندروستى، بەرجەستەکردنى ئاشتى، بەشداریکردنى ئافرەت لەسەرجەم کایەکان و دادپەروەریى و ئاشتى.\nئێمە لەلایەن خۆمانەوە وەک دەزگاى بەرپرس لە کاروبارى ڕێکخراوەکان بەرنامەڕێژى تەواومان کردووە بۆ پێداچوونەوە بە زەمینەى کارى ڕێکخراوەیى تا بۆ داهاتوو بگەین بەو ئامانجانەى یاساى ڕێکخراوە ناحکومییەکانى بۆ دەرچووە کە ئەویش خۆى دەبینێتەوە لە\nڕێکخستنەوەى ئیدارى ڕێکخراوەکان و بە موئەسەسە کردنیان.\nکردنەوەى خولى بەهێزکردن و پەرەپێدانى تواناکانى دەستەى بەڕێوەبەرى ڕێکخراوەکان لەسەرجەم بوارەکان.\nپەیداکردنى پاڵپشتى دارایى بۆ پڕۆژەکانیان لەناوە و دەرەوەى کوردستان.\nبەهێزکردنى پەیوەندى ڕێکخراوە لۆکاڵییەکان لەگەڵ ناوەندە نێودەوڵەتى و ڕێکخراوە نێودەوڵەتییەکان.\nنەهێشتنى کەڵێنى نێوان حکومەت و ڕێکخراوەکان، کە فەرمانگە دەبێتە ڕایەڵەى ئەو پەیوەندییە.\nبەشداریپێکردنى ڕێکخراوەکان لە جێبەجێکردنى بەرنامە و ستراتیژى حکومەت.\nبەو پێیە ئەگەر ئێمە لەو شەش خاڵەدا سەرکەوتوو بووین، حکومەت و ڕێکخراوەکان دەتوانن ڕۆڵى کاراى خۆیان بگێڕن لەو بوارانەى کارى تێدا دەکەن و، ئەوکاتە ڕێکخراوە لۆکاڵییە کوردستانییەکان دەگەنە ئەو ئاستەى لەجیاتى ئەوەى ئەندامانیان بە پەنابەر بچنە دەرەوەى وڵات، بەڵکو لقى ڕێکخراوەکانیان لە دەرەوەى وڵات بکەنەوە و سەرخان و ژێرخانى جیهان بەهێز بکەن.